text:
SCHIPHOL – “Mi no ta komprondé kon e polisnan ta sali ku asina tiki kastigu pa morto di mi ruman.” E mama, ruman muhénan i èks amiga di Mitch Henriquez ta papia djárason durante e seshon di e korte ku seguridat èkstra.
E derechi di papia di e parientenan di defuntu ta un parti di e apelashon ku e polisnan DH01 i DH02 a entamá kontra nan kastigu. Na 2017 a sentensia e dos polisnan na un kastigu di prizòn kondishonal di seis luna pa maltrato ku morto komo resultado di e arubano Mitch Henriquez (42) na Zuiderpark na Den Haag.
Ruman muhé Lila Henriquez: “Pakiko apelashon”
E ruman muhé mayó Lila Henriquez, ta papia komo promé. “Mi a duda largu tempu si mi ker a papia i si lo mi tabata por, e ta konta. “Mi salú a bai atras i ta tristu ku mi no ta rekonosé mi mes mas” E tin hopi pregunta: “E polisnan a apelá, pakiko? Ata nan por traha ainda di VOG (Deklarashon tokante kondukta)?”
Mama Maria Henriquez: ‘Pakiko OM no ta persiguí mas severo?’
Mesko ku su yu muhé mayo Maria Henriquez, mama di Mitch, a keda ku hopi pregunta. “Kada bia mi ta puntra mi mes si tabatin mas kos ku a sosodé den e bùs. Pasobra si mi mira e estado ku mi yu hòmber tabata aden, tur na sla i ku herida, mi ta kuminsá duda di bèrdè mes si ta na e tereno di e festival so nan a batié.” Tambe Maria Henriquez ta puntra su mes ‘pakiko OM no ta persiguí e negligensia di e polisnan ku tur forsa di lei’.
Ruman muhé Germaine Henriquez: ‘Ken ta laga e polisnan sinti nan mes menasa?’
Germaine Henriquez, e ruman mas chikí di Mitch tambe ta hasi uso di su derechi di papia. E último dianan aki vários bia el a basha yoramentu den korte i sali bai. E no por pensa riba pordon: ‘Pa mi parti nan sera nan i tira e yabi afó.’
Èks amiga Jennifer Petrocthi: ‘Nos yunan tur tin trouma’
Finalmente e èks amiga i mama di e dos yunan di Mitch, Jennifer Petrocthi, ta papia: E ta basha yoramentu ora e papia tokante e impakto di morto di Mitch riba nan yu hòmber (16), ku tin un hèndikèp mental. “E tabatin 12 aña ora su tata a fayesé i te dia djawe e ta den terapia pasobra e ta hasi su mes daño i e tin miedu.”
Si ta na e parientenan di e defuntu nan lo ke pa e kaso sera lihé. E famia ta preferá di mira ku e kastigu ku e polisnan lo haña keda meskos òf bira mas haltu. “Mester duna un señal ku asina no por”, abogado Gerald Roethof djaluna kaba a bisa Ret Karibense.
Impakto di e deklarashonnan di e parientenan
E abogado ta ferwagt ku ‘korte lo tuma e deklarashonnan di e parientenan tambe na konsiderashon den e apelashon ora realisá e impakto di e kaso aki”.
E polisnan DH01 i DH02, ku ta sinta separá den un otro parti di korte ta bisa ku nan tin kompashon ku e parientenan, pero mas ku esei nan no ke bisa. “E kos ta basta teribel kaba pa nan”, un di e polisnan ta bisa.
Pa e apelashon den e kaso di Mitch Henriquez wes ta tuma kasi dos siman. Djarason 19 di yüni wes ta sentensiá. Otro siman Ret Karibense ta reportá e defensa di e dos polisnan.


c: text/html

text:
Despues di un accident e Florida Panter ta bek den su habitad original.
Un auto a dal e panter aki riba un caretera na e momento ey e “Florida Fish and Wildlife conservation FWC y e Naples Zoo” a tume over pa asina dune attention medico.
Pa e Naples Zoo ta sumamente importante salba e especie aki y hunto e partnernan a haci esaki posibel y asina por salba e panter aki yama “Logan”. Actualmente no tin hopi panter mas na florida y e ta sumamente importante pa por actua lihe, den añanan 1990 no tabata tin hopi na florida Sigur un 20/30 pero cu hopi esfuero a logra subi e cifra aki entre 120 cu 230. E panter a wordo laga bek den su habitad special yama “Florida Panther National Wildlife Refuge”.
Fuente: Naples Zoo

robotstxt: allowed

filter: keep


text:
Rich (Curacao) - DolorSong Rating: 7.65/10
Song lyrics:
[Intro]
Ey
Seh tei n***a Rich
[Hook]
Nos tur tin dolo
Nos tur tin dolo
Nos tur tin dolo
Nos tur tin dolo
Nos tur tin dolo
Nos tur tin dolo
Ami tin dolo
Abo tin dolo
Mi mama tin dolo
Bo mama tin dolo
Bo wela tin dolo
Mi wela tin dolo
[Verse 1]
Ma lanta den un bario shushi plus ma pasa hamber
Ku mi ruman muhe chiki, mester apart un kamber
Loke ma siña, den mi bario ta, ta sen di sanger
Sigur mi ta lucha, mi ta pidi pa mi life ta anders
Ki ora mi ta puntra, ta ken dolo ta, di hende ku tin canser
Un gai chiki, ku hordu/[?] di pest niun hende ta ni aster
Tur dia flip, tur hende lo ke pe kambia su karakter
Of un [?], ku un pedofiel ta val e lastig
Ta tur hende konan kos
Ta tur hende ku dolo, korda mundu ta rondo
Korda kere den bo Dios
Diablo ke distrui tur kos, pero mañan lo ta di nos
Miho por pensa, lo ke ma pensa
Kada tur kos tin konsequensha
Korda, morto no tin fecha
Tin hende ku malesa
Tin hende den probesa
Pero ken ta tene kuenta
[Hook]
Nos tur tin dolo
Nos tur tin dolo
Nos tur tin dolo
Nos tur tin dolo
Nos tur tin dolo
Nos tur tin dolo
Ami tin dolo
Abo tin dolo
Mi mama tin dolo
Bo mama tin dolo
Bo wela tin dolo
Mi wela tin dolo
[Verse 2]
Bo por mustra mun gai famia, ku no tin dolo
Un hoben bai Hulanda, siña nan sakeleifo
Ta duru wak un hende siegu, kana kun kacho
Of un peiki, kum por priña, tur ta mes un kos
Mesla di bida, tin un bisiña, di mi dale so
Esun su salario, no ta yega, e ke pasa kos
Tin yen koruktu rond mundu, ku ta ta poko
Respet pe mamanan soltere, ku ta tra su so
Ta nos tur ta pasa sh**
Ta nos tur sa pasa sip
Ta nos tur ta karga kids
Bistie hoed pe mantene
Tur kos ta kore yegumbe
Mas ke kuantu amanese
Bo tin dolo, si mi merese
Puntra Dios pa dolte tips
Voor de rest, keda ku Fe
Bo tende stem den bo kabes
Se Satanas no responte
Anto no habrie porta pe
[Outro]
Keda ku bo Fe den Dios
Por mañan lo ta di nos
Amen
Date of text publication: 16.01.2021 at 02:53


text:
Prof Lorentzstraat – Diasabra mainta polis a haya informacion di un accidente cu hende herida, den Prof Lorentzstraat.
E incidente a tuma luga dilanti un snackbar.
Ta asina cu un dama na stuur di un Toyota Corolla color di oro tawata bayendo cu velocidad halto, direccion Weststraat.
E prome auto cu e ta pasa raspa bay tawata un Toyota Tercel staciona medio ariba acera. Despues e ta sigui bay dal un Toyota Yaris color blanco, cu a slow down pa laga un auto pasa.
E auto cu a haya chance pa subi caminda, cu tawata un Yaris color cora tambe a haya, paso e Corolla a bay contra dje tambe.
Pues por imagina e desordo duro y susto cu tur hende eybanda a pasa aden, door di un chauffeur cu ta core cu velocidad halto den Bebouwde Kom.
Ambulancenan cu a yega e sitio a atende cu e personanan envolvi, niun di nan a wordo lesiona seriamente. Tawata trata mas tanto di susto cu nan a pasa aden.


text:
ORANJESTAD, 13 september 2020
Segun resumen di awe por tuma nota cu no a registra ningun persona recupera, tin 52 caso nobo di Covid-19 cu a wordo registra di cual tur ta residente, total di activonan awo ta 1486, total di testnan haci ayera ta 300, di cual 128 test a wordo haci na laboratorio di hospital y e total di caso di fayecimento relata na Covid-19 a keda mescos; 18.
Hospital ta informa cu tin un total di 39 persona interna di cual 12 ta den cuido intensivo y 27 ta isola riba piso general.


text:
Minister President Evelyn Wever-Croes: STRATEGIA DI ARUBA PA CU E CRISIS COVID-19 TA DUNANDO RESULTADO
Minister President Evelyn Wever-Croes:
STRATEGIA DI ARUBA PA CU E CRISIS COVID-19 TA DUNANDO RESULTADO
Den su presentacion di diadomingo, Minister President Evelyn Wever-Croes a duna un recapitulacion con Aruba ta atendiendo cu e crisis di Covid-19, e corona virus.
Dia 13 di maart 2020, Aruba a conoce su prome dos casonan positivo di Covid-19. Ambos tabata casonan importa di Merca.
Mesora a cuminsa implementa medidanan pa preveni cu e virus plama na velocidad cu no por maneha. Entre otro un ‘partial lockdown’ pa evita cu turistanan por sigui importa e virus. Tambe a tuma decision mesora pa cera scolnan pa evita aglomeracion di muchanan. Y a cuminsa implementa orarionan di ciere mas estricto. E dianan siguiente a conoce un aumento leve di entre 1 pa 2 caso pa dia.
ADAPTACION DI STRATEGIA
Mirando cu autoridadnan tabata considera esaki como un aumento hopi abou, y pa evita cu tin mas hende ta cana liber den comunidad cu e virus y sin sa, dia 22 di maart 2020 Gobierno a adapta e strategia di test. A dicidi di adapta e definicion di caso pa Aruba a base di informacion di e prome casonan pa asina aumenta e cantidad di testnan pa dia considerablemente di un average di 10 pa dia, pa un average di 44 pa dia. E meta di e strategia aki ta pa detecta e virus tempran. Esaki tin como beneficio cu e pashent sa mesora cu e tin e virus y por bay den isolacion mesora pa evita cu e ta pega otro hende. Tambe si e pashent mester di cuido, por dun’e atencion medico mas lihe. Y e deteccion tempran ta yuda Gobierno maneha e crisis miho. E strategia di test mas agresivo y mas hopi ta un di e formulanan pa un pais por maneha e crisis di Covid-19 mas efectivamente. Esaki ta e conseho tambe di WHO.
KLUSTER RESPALDO
Dia 25 maart 2020 a detecta un ‘kluster’ den e centro psikiatrico Respaldo, cu 9 pashent y 9 dunado di cuido, pues 18 Covid-19 pashient den e kluster ey.
Den e dianan 25 te cu 27 maart Aruba a conoce un average di 9 caso nobo pa dia.
MEDIDA MAS DRASTICO COMBINA CU TEST – TEST – TEST
Despues di e fecha aki y como consecuencia di e strategia mas agresivo di test, e cantidad di test a aumenta na un average di 44 pa dia y nos ta detectando un average di 2 pa 3 caso positivo pa dia. Tambe a implementa medidanan mas estricto, entre otro toque de queda (19 maart), lockdown completo (26 maart), shelter-in-place (29 maart) y ‘samenscholingsverbod’ (29 maart). Tur esaki pa evita cu hendenan ta sigui tin un motibo pa ta riba caya y transmiti e virus pa otro. Na e momentonan aki, mirando e aumento di average 2 pa 3 caso pa dia, no ta mira e necesidad di impone mas medida. Asina por permiti cierto actividad economico continua riba nos pais. Nos ta evalua e situacion pa dicidi si mester escala e medidanan.
Dia 29 maart Aruba a conoce su prome caso di hospitalisacion. Mientras tanto tin 9 pashent den hospital di cual 2 den ICU, 1 den MCU y 6 den camber di isolacion. Nan ta stabiel.
Nos tin capacidad den hospital y especialmente ICU ainda. Sinembargo e desaroyo aki ta un motibo di preocupacion. E siguiente pasonan ta pa nos confirma si realmente nos ta hayando tur e casonan cu tin na Aruba, of si nos mester bira mas agresivo den test.
Cu e informacion aki nos por duna un miho proyeccion ki tempo nos ta kere cu e peor a pasa y nos por cuminsa pensa riba reconstrui nos economia y habri fronteranan bek, segun Minister President Evelyn Wever-Croes.


text:
Hinduismo
Hinduismo ta e religion predominante i original di e subkontinente di India. Hinduismo mayoria biaha ta wordú referi komo Sanātana Dharma (un termino sanskrito nifikando "lei di eternidat") dor di su siguidornan. Tiponan generiko di Hinduismo, ku ta purba di akomoda un variedat di bista kompleho, ta span for di Hinduismo Vediko te ku tradishon di bhakti. E kuater koriente prinsipal ta vaishnavismo, shaivismo, shaktismo i smartismo. Hinduismo tambe ta inklui tradishonnan yogiko i un gran kantidat di "moralidat diario" basá riba e konseptonan di karma i dharma, ademas di e normanan soshal manera kustumbernan di kasamentu.
Hinduismo ta formá di tradishon nan diverso anto no tin un solo fundadó. Entre su raisnan ta e religion historiko di Vedic di India durante e Era di Heru, anto basá riba esei Hinduismo mayoria biaha ta wordu konsidera komo e "religion bibo mas bieu" òf e "tradishon mas bieu ku ainda ta wordu praktika".
Plamamentu[editá | editá fuente]
Demografikamente, Hinduismo ta e di tres of di kuater religion mas grandi na mundu despues di Kristianismo, Islam i posiblemente Budismo, ku mas ku 1.000.000.000 di adherente, di kua aproksimadamente 1 bion, ta bibá na e republika di India. Otro poblashonnan signifikante ta na Nepal (23 míon), Bangladesh (14 míon) i e isla indones di Bali (3.3 míon).
Skritura[editá | editá fuente]
Un kantidat grandi di teksto ta wordu klasifiká komo Hindu, dividi den tekstonan Śruti ("revelá") anto Smriti ("rekordá"). E tekstonan aki ta diskuti teología, filosofía i mitologia, i ta duna informashon tokante e praktika di dharma (bida religioso). Entre e tekstonan aki, e Vedanan ta e autoridat mas haltu, di mas importante i antiguedat. Otro skritura importante ta e Upanishadnan, Purāṇa-nan i e epikonan di Mahābhārata i Rāmāyaṇa. E Bhagavad Gītā, un tratado di e Mahābhārata, papiá dor di e dios Krishna, ta di importansia spesial.


text:
Persbericht
Emití pa sekretariado di Konseho Sosial Ekonómiko (SER)
Delegashon SER Kòrsou ta tuma inisiativa pa reaktivá ret CESALC
Abidjan, Kosta di Marfil, 8 di mart 2018
Durante un ‘lunch meeting’ ku e delegashon tékniko di Konseho Sosial Ekonómiko (SER) di Kòrsou, ku awe ta asistiendo na e reunion anual di direktiva di e Asosiashon Internashonal di Konsehonan Sosial-Ekonómiko i Institushonnan Similar (AICESIS) na Abidjan, kapital di Kosta di Marfil, tabatin ku nan koleganan di Brasil, Repúblika Dominikana i Spaña, a bini pa dilanti e nesesidat agudo pa riba término korto inisiá un proseso pa reaktivá e ret CESALC (Consejos Económicos Sociales de América Latina y del Caribe).
E ret aki, na kua ta partisipá ‘SER’-nan nashonal di region, pa algun aña kaba no ta aktivo pa diferente motibu, di kua esnan mas importante ta falta di fondonan, instabilidat polítiko i ekonómiko den algun pais (p.e. Brasil, Guatemala i Honduras) i tambe falta di liderazgo.
Kòrsou, Brasil i Repúblika Dominikana, ku ta representando region komo miembronan di direktiva di AICESIS na e pais Afrikano, a deliberá riba inisiativa di Kòrsou riba futuro di CESALC i a haña otro riba e nesesidat pa reaktivá e ret aki i amplia CESALC ku konsehonan sosial ekonómiko den region ku ta operá riba nivel regional/munisipal manera e ‘SER-nan’ di Jalisco, Mexico i Buenos Aires, Argentina.
E delegashon di Spaña, ku tambe tabata presente na e meeting, a duna splikashon amplio riba e programa Interkonekta, ku den kuadro di e plataforma Ibero-Amerikana ta finansiá inisiativanan pa fomentá tripartitismo, diálogo sosial i lantamentu di plataformanan i/o mekanismonan konsultativo den paisnan di habla hispana den Latino Amérika i den Karibe.
Spaña a komprometé su mes pa den kuadro di e programa Interkonekta duna atenshon debido na e aspirashon pa reaktivá e ret CESALC.
SER Hulanda, ku tambe a djòin e grupo durante di e enkuentro , ta pará simpátiko pa ku e inisiativa aki.
Riba e foto e delegashonnan durante nan enkuentro. Di robes pa drechi: SER Kòrsou (Raul Henriquez i Miloushka Sboui-Racamy), SER Brasil (Gustavo Ramos), SER Repúblika Dominikana (Iraima Capriles), SER Spaña (Juan Moscoso del Prado Hernández i Luis Sauto) i SER Hulanda (Véronique Timmerhuis).


text:
TAKE ACTION AND HELP OUR CAUSE
HOW CAN YOU HELP US?
Fundacion Pa Nos Comunidad (FPNC) ta e unico banco oficial di cuminda na Aruba y a ser funda dia 2 di juli 2009. FPNC desde su inicio ta para pa
- cooperacion,
- ayudo structural den combati pobreza y
- trece alivio den hogarnan mas vulnerabel.
Den su forma di traha FPNC ta garantisa etica di trabao social, profesionalismo, experticio den tereno di ayudo relata na pobreza y cooperacion cu mas cu 40 otro instancianan cu ta brinda ayudo na gruponan vulnerabel den nos comunidad. E meta principal ta pa brinda sosten na instancianan Amigo di FPNC den nan ayudo pa nan cliente, yuda combati pobreza den forma structural y holistico como tambe garantisa un calidad di servicio. FPNC ta basa su forma di traha riba maneho integral, procesonan den su organisacion como tambe proceduranan existente y dinamico pa por logra e metanan di FPNC pa e comunidad di Aruba.
E trabao di FPNC ta dirigi riba diferente aspecto entre otro:
- alivia hamber,
- ayudo structural di pobreza,
- participacion y re-integracion di e grupo di meta,
- colaboracion y
- ayudo humanitario teniendo cuenta cu derechonan universal.


text:
Gobiernonan a bin y nan a bay hinca nos mas den debe sin a soluciona e problemanan real! Ta te ki dia nos mester soporta e abusonan aki?
2 thoughts on “Cos di costumber tur mainta, adictonan ta drumi unda cu ta y ta laga desaster atras!”
-
Dikon nan nota ta traha un afkick centrum of un soorto die hotel barata den kada bario anto nan paga 2,50 pa nochi pa nan por drumi manera hullanda ta hasi
-
Bosa ki ta pret mep ta kritika avp pero nan mes nota hasjendo net nada blo pleita diskuti riba avp su pasado, loke avp a hasi no por kambje mas awo aboso kuta lider hasi algo awo mustra kiko boso por, hendrik yevreden tambe a bai centro di bario dakota papia primiti pa hasi algo awo ku nan a bira gobierno ajo nan a bai lubida mes mes riba dakota, asina yur ta ora di votacion nan ta kana ful rond di aruba anto na pia pa gaanja hende nan ku si nan vota pa nan nan ta trese cambio hasi cos pa hubentud pffffff fuck tur


text:
E Prikichi ta forma parti di nos naturalesa y cultura pa hopi aña. Mescos cu varios otro fauna local, e ta un sorto endemico di Aruba y unico na mundo. No ta por nada cu su nomber scientifico ta Aratinga Pertinax arubensis.
Cada dia nos ta mira menos Prikichi ta bula rond. Tin caminda unda antes tawata tin hopi, ya nos no ta mira nan mes mas, manera na Rooi Prikichi. No ta por nada e lugar tin e nomber ey. Eynan tawata e luga di biba di prikichi. Un neishi completo di Prikichi ta consisti mayoria biaha di 8 Prikichi: mama, tata y 6 yiu. Departamento di Naturalesa y Medio Ambiente (DNM) kier pone enfasis riba kico a pone cu e cantidad a baha y kico por haci pa yuda e especie aki sobrevivi.
Tin varios motibo dicon e cantidad a bira menos p.e.: door di rosamento di hopi mondi, sin haci e inventarisacion necesario prome, pa construi y expande proyectonan di hotel, cas y caretera di dobel via; e Boa, cual ta un especie invasivo cu ta causa hopi daño na varios especie endemico. E boa ta come e webo of e Prikichi mes tambe. Pushinan cu ta cana liber rond abandona y sin doño y cu hamber por ta un peliger pa e Prikichi. Por ultimo e culpa ta cay riba hende, e ser humano, cu ta coy y sac’e Prikichi for di su e neishi, cu proposito pa bend’e riba Vraag en Aanbod of pa domestic’e, asina limitando tambe e posibilidad p’e por procrea. Tene cuenta cu un parha den un haula no ta yuda na ‘conservacion’ di esaki, pero alcontrario e ta pone e Prikichi di Aruba den peliger di extincion. En general un parha domestica tin poco oportunidad di sobrevivi den mondi despues como cu nunca e la siña kico pa come ni con pa defende su mes. P’esey mester lag’e den su habitat y stop di strob’e.
Cua ta e ley cu ta proteha e Prikichi?
Ta estrictamente prohibi pa ley pa gara un bestia protegi y/of strob’e, sin un motibo valido, den su habitat natural. Tambe ta prohibi pa ley pa destrui y/of causa daño na cualkier especie protegi. Esey kiermen cu coy’e y bend’e ta contra ley y ta castigabel. E ley di Natuurbeschermingsverordening (AB 1995 no. 2) articulo 4, prome inciso ta stipula esaki.
Kico por haci pa yuda aumenta e cantidad di Prikichi?
Por atrae e Prikichi den bo cura y admira nan, door di planta matanan di fruta, cu e Prikichi ta gusta, manera e fruta di e Seida, dadel cu ta crece na Cadushi, boonchi di Tuturutu, mispel y tambe mango. Tambe por duna aporte door di entrega un keho. Si bo tuma nota di hendenan cu ta kibra ley, por manda bo keho via www.infraruba.com of yama (DNM) na 584-1199


text:
Comision vaticano a aproba milagro di Dr. Jose Gregorio Hernandez
Cede Santo finalmente a reconoce e milagro concedi via intercesion di venerable Doctor Jose Gregorio Hernandez, un di e docternan di mas stima pa Venezolanonan, cientifico di profundo vocacion religioso, reconoci pa su solidaridad cu esnan mas den necesidad y na servicio di hendenan pober.
“Cu inmenso alegria mei mei di e pandemia, noo ta ricibi bon noticia” Asina e comunicado di obispo di Merida y administrador Apostolico di e Arquidiócesis di Caracas, cardenal Baltazar Porras, a informa, pa asina informa cu Cede Santo finalmente a duna su aprobacion.
Den un video filma na e graf di e futuro beato “santo”, el a anuncia cu e Congregación pa e Causa di Santonan di Vaticano a informa cu e Comision teológica, consitiendo di siete experto, a analisa e presunto milager di Dr. Jose Gregorio, relaciona cu e curacion di e mucha Yaxury Solorzano y a aproba pa unanimidad e estudio haci riba e caso.
“Recibimos esta buena nueva como una gracia de lo alto que nos anima a seguir en oración para implorar que nuestro venerable médico sea elevado a los altares, y a continuar pidiendo por su intercesión la superación de situaciones adversas en la salud física y espiritual como la petición para que pronto cese la pandemia que azota al mundo entero”- Porras a bisa.
Despues di a comenta riba e caminda largo pa e beatificacion, ainda falta dos paso mas, un otro conseho di Plenaria di Cardenalnan y Obispo y despues e parobacion di Papa Francisco. Despues di esey Doctor Jose Gregorio Hernanez lo ta un beato, “santo”.


text:
ORANJESTAD, Aruba – 30 di augustus 2021: Diadomingo ultimo, e vice-presidente di Caribbean Football Union (CFU), esta ing. Richard Dijkhoff, tabata presente na e weganan final di CFU 2020 Boys’ U14 and 2021 Girls’ U14 Challenge Series, organisa e aña aki na Santo Domingo.
Manera cu a anuncia anteriormente, a reeligi ing. Richard Dijkhoff como vice-presidente di CFU y asina un biaha mas e ta forma parti di e directiva di CFU, cu tin e tarea pa representa su 31 miembronan den CONCACAF pero tambe na FIFA. E rol y responsabilidad di ing. Richard Dijkhoff durante e torneo aki tawata pa supervisa e organisacion pero tambe pa representa e directiva di CFU y percura pa e contacto entre CFU y e federacion di futbol Dominicano cana “smooth”.
A parti e torneo den dos categoria, di cual a crea un categoria di nivel A y un categoria di nivel B, pa asina e paisnan por competi riba nan nivel y logra e objetivo di e torneo aki. Den categoria di nivel A a pone e paisnan cu un miho posicion riba tabla di posicion den CONCACAF, por ehempel Haiti, Puerto Rico, Curacao, Graneda y den nivel B a pone e paisnan principiante kendenan tawata entre otro Boneiro, Aruba, Turks & Caicos, etc. E gran truinfado di e torneo aki a resulta e pais Haiti, kende a sa di titula campeon den tanto CFU 2020 Boy’s U14 como den 2021 Girls’ U14 Challenge Series den categoria A, mientras den categoria B, orguyosamente Aruba y Boneiro a titula campeon.
Naturalmente su estadia na Santo Domingo, ing. Richard Dijkhoff tabatin diferente otro reunion cu tanto representantenan di FIFA como tambe di CONCACAF riba e importancia pa CFU organisa e tipo di torneonan aki y con, hunto cu FIFA y CONCACAF, por mehora y haci e torneo aki un permanente y mas grandi ainda den futuro. Asina aki tambe a reuni cu e presidente di e federacion di futbol di Santo Domingo, Ruben Garcia, cu tabata masha orguyoso cu a scoge Santo Domingo pa organisa e torneo aki.
Despues cu e team organisatorio di CFU finalisa su evaluacion di e torneo aki y presenta e resultado na e directiva di CFU, lo tuma un desicion na unda e siguiente edicion lo tuma luga. Tin pensa si caba cu e siguiente edicion lo tuma luga na un di e islanan ariba, cu por ta Barbados, Grenada of Sint Kitts & Nevis.
Pues, un biaha mas ing. Richard Dijkhoff a representa nos isla dignamente internacionalmente, cu ta haci nos masha orguyoso.Un biaha mas a saca cara y representa Aruba internacionalmente y ta di spera cu mas dirigente manera e por sigui representa futbol di Aruba.


text:
Recientemente ami, Anchelino Vrolijk, a disidi di drenta mundo politico formando parti di partido POR y asina participa den e eleccion di e aña aki.
Drenta e contienda politico tabata un desishon nada fasil, mas tanto door di e tristo realidad politico cu nos ta biba na Aruba actualmente.
Pero mirando e necesidadnan cu ta biba den nos comunidad, keda afor di politica no tabata un opcion mas pa mi. Mi ta consciente cu si mi kier trese cambio, mi mester por forma parti di e cambio y esey ta e motibo principal cu a hasi cu awe mi ta riba e lista di partido POR.
Como tata soltero mi ta compronde e contratemponan cu hopi mayor ta pasa aden na nivel perdonal, como tambe loke ta e parti huridico di un separacion.
Como mayor responsabel bo mester por ta para den bo sapato pa brinda bo yui(nan) e mihor cu bo por ofrece, pa asina mayan nan por ta un persona ehemplar den comunidad.
Pa ta un mayor soltero ta exigi hopi di bo y pa es motibo aki mi persona por identifica mi mes cu esnan cu tambe ta den e mesun situacion cu mi, lantando nan yiu(nan) nan so.
Mi meta pa drenta den politica ta pa yuda na crea un Aruba sostenibel y duradero pa nos yiunan y pa e generacionnan nos dilanti.
Nos grandinan merece nan atencion pasobra si no tabata pa nan, nos lo no conoce e Aruba cu nos conoce awendia.
Nos generacion actual mester tuma e responsabilidad di cuminsa construi un Aruba responsabel pasobra nos ta esnan cu ta creando e Aruba pa esnan cu ta bin mayan. Un Aruba caminda nos yiunan y nan yiunan por biba respetando y cuidando otro, pasobra nan merece un Aruba cu nan por ta orguyoso di ta parti di dje. Nos mester construi un mihor Aruba semper cu e pensamento cu ta e generacionnan futuro lo carga tur consecuencia di nos actonan y nos desishonan.
Nos mester percura pa crea un aparato gubernamental sostenibel y efectivo, un medio ambiente sostenibel unda e presion di e desaroyo economico y proteccion di nos flora y fauna ta bon defini y proteha pa ley.
Esnan mas chikito lo mester ta protehi unda nan por desaroya nan mes sanamente y pa asina mayan nan por ta personanan ehemplar den nos comunidad.
Preparacion academico
Despues di a termina Colegio Arubano, mi a sigi mi rumbo na Hulanda unda mi a studia na Nijmegen, Aardrijkskunde 2de graads, na 2005 mi a skirbi mi thesis cu e thema “Terrorisme Bestrijding op Aruba” unda cu e parti di seguridad di aeropuerto y waf a bai bou di un quickscan, como tambe e leynan vigente cu mester tin pa combati financiamento di terorism basa riba e aanbevelingen di FATF. Na final di 2005 te cu mei 2006 mi a funciona como “Aanspreekpunt Logistiek Levensloop Campagne” na ABN AMRO na Nijmegen, Hulanda. Despues di esey mi a regresa Aruba unda mi a ocupa diferente posicion manera: Compliace officer na un Banco y tambe na un Money Transfer Company.
E tempo ey mi tabata miembro di ACAMS cual ta un associacion international di Compliance den Anti Money Laundering, unda cu e combinacion di mi conocimento di Terrorism Financing a sa duna su aporte na companianan y banconan local.
Na aña 2009 mi a cuminsa duna les na Abraham de Veerschool y hopi biaha mi persona ta yuda otro schoolbesturen na San Nicolaas dunando les y asina aportando na nos Sistema educacional.
Na aña 2011 mi a termina mi Masters den Special Education Needs (SEN), unda cu mi thesis a bay over di e taalvaardigheid di e alumnonan cu ta drenta un MAVO school y aki a crea un programma pa boost up e conocemento di un mucha riba e idioma Hulandes.


text:
ORANJESTAD ARUBA, 18 september 2020
Durante e siman cu a pasa Gobierno di Aruba por medio di Crisis Team a reuni pa evalua diferente extra medida pa reduci contagio di Covid-19. Tambe a revisa protocolnan y haci algun adaptacion, cu e meta pa reduci e contagio den e diferente sector.
A adapta e protocol di cuarentena bek na 14 dia obligatorio y a haci tapa boca den tur interior di localidad obligatorio tanto pa cliente como trahador. A amplia "Task forse" control cuarentena y isolacion y desde diasabra 19 di september "Toque de Queda” ta conose orario nobo di 10:00 PM pa 5:00 AM y ora di ciere ta bira 9pm. Esnan cu por ta riba caya ta esnan cu ta bayendo trabao of biniendo di trabao; nan mester tin su bon identifacion, carta y schedule di trabao. Si mester bay hospital mester yama 100 promer pa notifica.
Tambe a informa cu fiestanan na cas no ta permiti.
Trahadornan cu tin sintoma, no bay traha, bo ta core riesgo di haya castigo diciplinario ademas di por pega otronan cu e virus.
Tur e medidanan y cambionan anuncia ta nesesario pa logra reduci e cantidad di contagio na Aruba y trece esaki na un nivel mas razonabel pa bienestar di comunidad y Aruba. “Si tur hende coopera y comporta mihor, mas medida no ta necesario, pero promer e casonan di contagio mester baha”, tabata palabranan di Minister President Wever Croes na ciere di e conferencia di Prensa.


text:
ORANJESTAD – Respet y dignidad ta derechonan humano basico. Ningun acto sin respet y cu ta pone dignidad di hende y un Pueblo na peliger, por wordo yama of considera un chens di oro.
Pa pone Aruba den un posicion na unda cu mayoria di e Pueblo den pleno crisis mester bay sinti e miedo di por bay keda sin placa pa por bay cubri su necesidad basico, no ta un acto noble y tampoco etico. Por busca hopi fayo pa purba hustifica condicion, ma ningun por tapa e hecho cu e actuacion ta contra e derecho basico di un Pueblo y Pais pa wordo trata cu respet y dignidad.
Hopi kizas no ta realisa kico autonomia ta. Pa falta di conocemento hopi ta kere cu e ta djies un palabra bieuw, di un lucha bieuw, un orguyo infunda of palabra cu politiconan ta djies malusa. Ma en realidad, autonomia ta relata na bo dignidad como hende. Hasta ora bo ta convaliciente, e ta di suma importancia pa bo wordo trata cu respet y cu dignidad, sino bo recuperacion lo wordo dificulta. Asina importante respet y dignidad ta pa e ser humano.
E ta keda na cada un di nos, sigur den e constelacion di Reino Hulandes, pa para keto un rato y pensa riba kico ta pasando. Nos ta ocupa nos mes ta debati riba condicion, riba fayo, ma cuanto di nos ta pensa riba e respet y dignidad di e ser humano den e momentonan di crisis aki? Esaki ta nos chens di oro pa reflexiona.


text:
“Manera cu cancelacionnan a cuminsa drenta, ya mi tabata sa”, Tico Croes di Crystal Breeze ta cuminsa conta. Despues di 22 aña tocando na hotel, e efectonan di e crisis di Covid-19 tambe a bati na su porta. “Mi a sinta cu mi famia y a splicanan cu momentonan duro lo bin pa nos y cu nos ta bay depende di Dios y di nos negoshi di cuminda cu nos tin, Tico Snack, pa sobrevivi. “E miedonan di ta na cas sin trabou tabata hopi, pero e mas grandi tabata di no por cumpli cu debenan”. Aki ta unda e storia di un musico cu a diversifica y adapta pa sobrevivi den un crisis, nunca imagina, ta cuminsa…
HYATT- E CAS DI CRYSTAL BREEZE
“Mi a cuminsa toca na Hyatt na 1998. Esaki tabata un dushi temporada. Ainda mi ta corda cu e GM cu nos tabatin e tempo ey, Mr Berry Kaplan a bisami; “Tico si bo sigui manera cu bo ta, humilde y disciplina, lo bo keda pa hopi aña mas aki na Hyatt”. Tico tabata toca na e Lobby Bar for di 7’or te cu 11’or di anochi mientras e banda tabata cuminsa di 10’or di anochi te cu 2’or di marduga. “Crystal Breeze mes a cuminsa na 1991. Esaki tabata ora mi a yega for di Hulanda cu intenshon di bay bek pero tur cos a cambia ora cu mi omo, Alex Croes, cu tabata traha na Manchebo Hotel a bisami cu nan tabata buscando un banda. Asina Crystal Breeze a lanta”. E mucha homber cu tabata duna presentacion cu su 7 aña den e programa di Matinette na Tele-Aruba, awor tabatin su mesun banda. E prome integrantenan hunto cu Tico tabata Gos Oduber, Jose Herrera. “Nos tabata un 3- piece band y tabata toca na e restaurant di Mancheno Hotel y e happy hour. Nos estilo tabata ‘all around’, dus nos tabata toca tur cos”, Tico ta conta.
TRAYECTORIA DI UN BANDA STIMA
“Despues cu nos a sali for di Manchebo Hotel nos a sigui toca na diferente lugar manera Paddock, Cherries, Plaza Café, Papa’s and Beers, y despues nos a yega Cheers unda nos a bira house band pa 4 aña! Despues di esey nos a haña un oportunidad pa biaha pa toca na St. Louis, Missouri aki Hilward Croes a forma parti di e banda pa e toca na Merca. Despues di Merca nos a bay toca na Boneiro pa 2 aña y eynan mi a conose guitarista Antonio Bello y cantante Marisela. Na Boneiro, Anthony Muyale a bin buscami pa bay toca na Havana Club, aki mi a yama Antonio Teran na Aruba pa e bin forma parti di Crystal Breeze. Nos a sinta hunto pa crea un repertorio pa Marisela. Asina nos a forma e banda agregando Antonio Bello riba guitara pa haci un repertorio amplio di Mana. Despues nos a haya un oportunidad pa bay toca na E-ZONE, aki ta na unda mi a keda aserca pa Eduardo Maya pa toca un evento na Hyatt Regency. Di e manera aki e peticion a bin pa un 3- piece band pa toca den e Lobby Bar y asina tur cos a cuminsa.
Mi a traha na Bushiri Hotel, Golden Tulip Hotel, Holiday Inn Hotel, Costa Linda Hotel, Aruba Beach Club, Casa del Mar Hotel, Bucuti Hotel, Marriot Hotel y hopi mas. – E orario di trabou tabata varia, e tabata diferente. Mi tabata tin 2 toca pa anochi of hasta 3 pa anochi y tabata yega mi cas 6’or di mainta. Nos tabatin hopi variacion di cantante mes cu tabata canta cu nos y cu despues tabata habri nan hala y busca otro oportunidadnan y hasta yega na lanta nan mesun banda. Pero semper, Crystal Breeze tabata e scol pa e siguiente nivel”.
SOBREVIVIENDO DEN CRISIS – UN DI 2 OPORTUNIDAD
Cua tabata e momento cu bo a dicidi pa cuminsa haci algo diferente pa sobrevivi?
“E momento cu mi a drenta den mi camber y mi a sera wowo y pidi Dios mustrami kico mi tin cu haci. Den aña ‘81 mi a bay Hulanda pa bay studia pa musica pero mi omo a inspirami como cu e tabata un chef na Hulanda y mi a cuminsa pensa “pakico no bay studia horeca” . Mi a termina na logra mi estudio specialisa den Algemene Cumsuptive Techniek cu ta encera tur cos di horeca y pa despues haci mi specialisacion den Brood Banket Bakker.
Despues cu nan a mandami cas, mi a bolbe coy mi bukinan yena cu ‘haraña’ y ‘stof’ y mi a bolbe bek den loke mi a siña p’e”, Tico ta bisa na harimento. “Ora mi a cuminsa bek ta mane cu mi a bay bek ‘to the past’, Mi a haci algun fout nan manera e bolo no ta rijs, mucho sucu of e Bake Alaska ta bira Smelt Alaska y semper mi tabata rabia ora esey sosode pero na final Dios a trankilisami y pone den mi curason pa mi laga e tuma control di e situashon y asina tur cos a cuminsa lora bon. Na mesun momento mi tin un tereno cu antes tabata un cunucu na unda mi defunto welo tabata planta cantidad di fruta y berduranan. E ora mi a dicidi di cuminsa planta mata di fruta y berdura y cumpra galiña p’asina nos tin webo fresco. Awe danki Dios, e cunucu a cuminsa produci poco fruta, no na gran escala, pero cu FE den Dios pronto nos lo bay tin patia, melon, komkomber, zucchini, banana, spinashi, passionfruit. Tanto cu mi tabata pidi Dios pa haña un mata di kalalu, mi bon amigo Ryan Maduro a trece un p’ami y aki a cuminsa un bendishon cu awe e cunucu ta yena cu kalalu. Kiermen awe Dios a bendishona nos cu mas trabou! Mi ta musico, pastry chef y hasta cunukero awor. Esaki ta mustra cu si nos tin Fe y laga Dios tuma e control nos por logra hopi cos.
Kico ta loke bo a siña di e experiencia aki?
“E experiencia aki a siñami pa biba humilde y pa ‘never give up’. Pa semper pone Dios central paso ni cuanto placa cu nos tin of cosnan material cu nos por tin, nada di esey por duna nos salud y trabou bek.
Bo ta den contacto cu otro musiconan, kico ta nan experiencia?
“Di berdad, despues di nos retiro for di Hyatt mi tabatin ainda contacto cu algun musico, tabata duro y tristo pa tende di nan situashon.
Bo tin fe cu tur cos lo bay bek na normalidad?
“Esaki mi kier bisa, bo por perde hopi cos den bo bida, bo por perde bo cas, bo auto, bo por hasta perde bo ingreso pero algo cu NUNCA bo por perde ta bo FE! Pasobra di FE nos ta biba.
Bo conseho na otro musiconan eyfor?
“No perde speransa y tin fe paso fe ta move sero y sigur si bo no por biba den e momento nan aki di musica, pidi Dios mustrabo ki otro bo por haci pa bo por mantene bo famia.
Di unda bo forsa ta sali?
“Mi forsa ta sali di fuente principal cu ta Dios. Si no ta p’e, mi no tin nada”


text:
Gerick Croes (MEP) Fraccion di AVP a laga di desea y a hiba un debate mediocre den reunion publico relaciona cu topiconan di enseñansaPosted: April 4, 2015 in Noticiero 94
Den e reunion combina cu a tuma lugar diaranson ultimo relaciona cu topiconan di enseñansa por a conclui entre otro cu 1) mayoria di parlamentarionan Fraccion di AVP a laga docentenan di Aruba cay sabiendo cu a comete un inhusticia cu docente di skol di kudawecha, 2) fraccion di AVP ta indeciso relaciona cu aumento di schoolgeld di SKOA, 3)mayoria di parlamentarionan sosteniendo gobierno (fraccion AVP) no tawata prepara pa e reunion.
Pa cuminsa e ta importante pa remarca cu fraccion di AVP no tawatin interes at all pa trata temanan importante cu ta regarda enseñansa 1) aumento di schoolgeld y e 2) suspension di docente. Contrario na AVP e Fraccion di MEP si for di comienso tawata monitoria y sigui e casonan aki di serca cual a pone cu a pidi tur 2 reunion. Despues cu fraccion a manda un rappel pa e peticion di tratamento di aumento di schoolgeld di SKOA y e manifestacion entrega na presidente di parlamento a dicidi pa jama e reunion un dia despues.
For di e argumento, pruebanan y presentacionan solido treci dilanti door di MEP y for di opinionan general di algun parlamentario di AVP tur hende por a conclui e decision tuma pa suspende e docente tawata uno “out of proportion” ( exagera) y uno cu no a cana su procedura debidamente. Den cuadro di esaki fraccion a presenta dos mocion. E promer tawata pa minister trek in e carta contra e maestra y permiti e maestra bai traha bek. E segundo mocion tawata encera introduccion di un procedura cla pa tur hende sa kiko pa hasi ora tipo di casonan asina presenta. Lamentablemente fraccion di PDR y solamente un parlamentario di AVP a sostene e dos mocionnan cual votacion a resulta 9 – 11 ( no suficiente) pa ambos.
Pa loke ta trata e aumento di schoolgeld e tawata obvio cu fraccion di AVP tawata indeciso mirando cu a vota contra di e mocion di MEP pa instrui gobierno paga Skoa loke e debe y percura pa schoolgeld NO subi. Na otro banda teniendo bou consideracion cu tratadonan internacional y cu nos leynan ta stipula cu enseñansa basico mester ta gratis fraccion di MEP a presenta un mocion pa Minister hasi e estudionan necesario pa por implementa enseñansa gratis. Algo cu ta poco confuso y mustra indeciso ta cu Fraccion di AVP a rechaza pa gobierno soluciona e problema cu SKOA di inmediato pero na otro banda si a vota pro e mocion di MEP pa enseñansa nivel basico ta gratis.
Loke sigur a desencanta y hasta crea iritacion tawata e debate mediocre cu e parlamentarionan di AVP a hiba. Debatenan tawata parce mas bien opinion general sin base alguno cu a keda falta argumento concreto. Tawata obvio cu documentonan relevante nan no tawatin pasobra ta MEP a comparti esakinan. Parlamentarionan di AVP no solamente a carece di informacion y a hiba un debate mediocre pero tambe a demostra falta di boluntad y determinacion pa soluciona e temanan trata e dia ey. Nos di oposicion sigur ta lamenta cu AVP a laga di desea birando lomba pa e docente en cuestion y tawata hopi indeciso cu e tema di schoolgeld di SKOA Loke nos por informa pueblo ta cu nos di MEP ta comprometi si encaso Minister di Enseñansa no hasi su trabou cu NOS si lo hasi e estudionan necesario pa por implementa enseñansa basico gratis.


text:
Caso Ibis ta bay den overdrive
Cu mas hende deteni y partido preocupa E caso IBIS ta parce di bay den ‘overdrive’. Ayera Ministerio Publico a bolbe detene un persona, cu...
AVP ta scoge pa atake
Nan ta acusa e gobierno formando caba di maldad Guera politico no conoce tregua, y ta exactamente esey nos ta tende di e lider di...
Rudyanne Lejuez, Reina Grandi di Aruba su Carnaval 66: ‘No ta shimis, sino ken...
Fin di siman ultimo, Aruba a conoce su reinanan di Carnaval 66 den distinto categoria, como reina infantil, hubenil, Señora y Carnaval pa finalmente...
Nicole Natalie Lin: ‘Mi kier biba, mi tin 47 aña y mi kier t’ey...
Nicole Natalie Lin ta un persona cu na 2016 a haya un pulmonia. Na e momentonan ey, su dokter a bisa cu el a...
Hulanda cu miedo di kima curpa cu awa friu?
Pasonan hudicial ta bon tuma, awor sigui… Desde aña pasa a cuminsa haya señal (discreto) cu gobierno di Reino tabata asina preocupa cu e situacion...
Aresto di ministro ta cambia ambiente pa eleccion?
Loke tabata colga den aire pa basta dia caba, finalmente a bira realidad. Pa prome biaha un ministro, sea suspendi o riba non actief,...
CAft ta confirma loke tabata conoci
Medida ta inevitable E rueda di prensa cu CAft a tene ayera tabata realmente pa confirma nada otro cu loke tabata conoci caba: Aruba ta...
Oriana Mercedes Baez, mama hoben: ‘What you see is what you get’
Pa Dia Internacional di Hende Muhe, Bon Dia Aruba a acerca Oriana Mercedes Baez, kende ta un mama hoben, pa e conta tocante e...
Aruba ta bay direccion Turks & Caicos?
Cerca di intervencion di Reino? Na aña 2009 gobierno di Reino Uni (United Kingdom) a dicidi cu ta basta cu corupcion na e islanan Caribense...
5.000 ambtenaar… Ta mas cu 50.000 den sector priva…
Prome cu presupuesto 2020 yega parlamento, ya nos sa loke ta warda nos: entrega mas di nos entrada personal. Esun cu tin algo di...


text:
CUMBRE ‘VIRTUAL’ CU YOUNG PROFESSIONALS
Diahuebs 20 di augustus 2020 lo bay tin un cumbre virtual via Zoom cu algun young professionals di Aruba. Gabinete Wever-Croes ta reconoce e potencial den nos hobennan y ta desea di scucha nan pensamento riba e tema di Negosacion cu Hulanda pa e prestamo di e 3de tranche.
Compañando Prome Minister Evelyn Wever-Croes den e encuentro special aki ta bay tin dos profesional hoben. Sr. Derrick Werleman, Director di Departamento di Finansas lo duna su presentacion Rosea, cu ta un presentacion hopi detaya riba e situacion financiero di pais Aruba cu Covid-19 a ocaciona. Carlos Guiamo di Departamento di Legislacion y Asunto Huridico, DWJZ lo duna un presentacion tocante e aspectonan huridico di e ley di Reino pa e entidad y cambionan cu te ainda a tuma luga a base di e negosacion.
Un biaha mas Gabinete Wever-Croes ta demostra transparencia y lo transmit e encuentro aki via pagina di Facebook di Gabinete Wever Croes y via TeleAruba canal 13. Di e manera aki, Gobierno di Aruba un biaha mas ta haci posibel pa tur hende por sigui e encuentro aki pa asina e informacion yega tur caminda especialmente na nos hobennan.
Prome Minister Evelyn Wever-Croes ta invita tur hoben riba nos isla y pueblo en general pa sintonisa e encuentro cu young profesionals aki diahuebs awo dia 20 di augustus pa 2or di atardi.


text:
CochabambaNews
Shanayah y Thashaina a biaha pa Bolivia
Weganan di Cochabamaba 2018 ta cla pa cuminsa
Atletanan Shanayah Howell y Thashaina Seraus a biaha pa Weganan di Cochabamaba 2018
Diamars atardi e atletanan Shanayah Howell di BMX y Thashaina Seraus di Bowling a biaha pa Bolivia unda dentro di algun dia e Weganan Sur Americano Cochabamaba 2018 lo cuminsa. Hunto cu nan a biaha miembro di cuerpo medico, Steven Helmeyer, miembro di cuerpo tecnico di COA, Alberto Thiel y entrenador Pedro Estaba di BMX.
Mester bisa si cu Thashaina Seraus lo join e delegacion di bowling na La Paz unda e competencia lo tuma lugar mientras Shanayah Howell y e otro miembronan di e delegacion lo sigui pa Cochabamaba.
Di aki banda nos kier a desea e delegacion tur clase di exito.


text:
Kalbas
Seri di Herensia Kultural
Fruta di kalbas di mondi tin un diameter di máksimamente 25 sèntimeter, esunnan di kalbas di kunuku por alkansá 100 sèntimeter. Kaska di e kalbas mas grandi i mas oval ta mas moli, mas diki i mas poroso ku esun di e sorto di kalbas mas chikitu. Ta usa fruta di kalbas di mondi prinsipalmente pa traha asèchi (skal di kalbas), kòmchi pa saka kuminda kuné, kuchara pa saka kuminda i pa kome kuné (yamá kèlèmbè) i kòmchi pa kome afó, pa saka líkido kuné i kòmchi pa bebe afó (kalbas pa bebe kòfi, lechi), entre kua un beker chikititu (gobi) no mas grandi ku un webu. E asèchinan tin biaha tin nan tapadera ku semper ta algu mas chikitu ku e parti abou, di manera ku e ta tapa bon. Eiden ta warda entre otro bonchi, peper i pinda. E kòmchi mas chikitu di saka kuminda kuné ta sirbi pa saka funchi for di wea pone riba tayó. Promé ku saka kada bola di funchi ta dòp e kalbas den awa, pa e funchi no keda pegá na e kalbas.
Pa traha un skal òf un kòmchi ta zag e fruta di kalbas na mitar den su largura; si e mester haña tapadera, e ora ei ta zag e fruta na mitar den su anchura. Ta skrap saka kuminda o sea mondongo di e fruta. Ta fásil traha un beker di bebe ròm irompibel; ta djis kita kabes di un fruta mashá yòn, ku ainda ta bèrdè. Pa por saka e kontenido fásilmente, ta herebé e fruta. Sa dòrna e gobinan òf graba un lèter riba nan. Pa traha un kuchara pa kome kuné tambe ta ñaña: for di largura di un kaska di kalbas ta kòrta un forma alargá, manera un parti di apelsina. Antes tabata usa kalbas na grandura di apel komo midí pa bende pinda. E fruta tabata sirbi tambe komo kaha pa warda prenda aden, entre otro rench’i orea, rench’i dede i tambe plaka.
Tabata usa e kalbas di kunuku mas grandi komo asèchi ku òf sin tapadera, ademas tambe komo kòmchi i komo kuchara pa saka kuminda kuné.
Banda di su funshon di warda kuminda, nan ta sirbi tambe mashá bon pa chika awa for di den boto, komo makutu pa sembra i bencha maíshi chikí i pa saka awa basha riba kurpa ora ta baña. Algun di e skalnan ta dòrná: ku un kuchú ta graba figura di mata, flor òf bestia riba nan (kalbas floriá), pero tambe figura apstrakto òf teksto (religioso). Esei ta sosodé, meskos ku e pintamentu parsialmente na koló pretu, promé ku pone e kalbasnan na solo pa nan seka. Asina nan ta bira mas duru. Komo supstansia pa klùr ta usa kaska di pinda totá i chemené di wea di funchi mesklá ku blachi machiká di ‘yerba stinki’. Un ‘kalbas floriá’ tabata e regalo pa ekselensia di un yònkuman pa su dams. Den tal kaso generalmente tabatin tambe un kurason grabá ariba.
Pa su funshon di karga awa ta mara kabuya rònt di e kalbas, di manera ku por kolog’é. Kabes di e fruta ta sirbi di tapadera. Esakinan nos ta yama ‘tapara’ òf ‘gobi’, i ta traha nan di un fruta di kalbas hechu ku alkansá mas o ménos 30 sèntimeter, i ku durante ku e ta krese ta mara ku kabuya. Pa motibu ku ta mar’é e ta forma un sorto di garganta. Ta kita su taki, di manera ku den e tapadera ta sobra un buraku chikitu na tamaño di habrí di un bòter. Por sera esaki ku un kòrki di bambu. Pa saka kuminda di e fruta ta pon’é herebé den awa òf ta lag’é putri, di manera ku e mondongo ta sali na forma di líkido for di e kalbas.
Piskadónan ku ta subi laman ku un kalbas ta bistié un zjilèt ku nan a hak di kabuya. Esaki ta pa wanta solo i ora sprengu e ku awa e ta mantené e awa di bebe fresku.
Fuentenan
De keuken van de ‘kas di pal’i maishi, relato di stashi na un museo, Lisa de Haseth, Curaçao, 1984
Volkskunde van Curaçao, Nicolaas van Meeteren, Curaçao, 1947
Guia etnológiko, Elis Juliana, Curaçao, 1976
Sambumbu, Volkskunde van Curaçao, Aruba en Bonaire, Paul Brenneker, Curaçao, 1969-1975


text:
WILLEMSTAD – Tres morto den sinku dia, sinku den dos siman i un total di nuebe morto e aña aki. “E situashon na Kòrsou ta alarmante. Mi tabatin kontakto kaba ku minister di Hustisia na Hulanda, mi ta haña sosten kompleto di mi koleganan den Reino.”
Asina minister Nelson Navarro di Hustisia ta bisa. Tur wowo ta riba dje awor ku asesinatonan ta sigui un tras di otro. “Ta un fuente di prekupashon i iritashon ku kos por a yega asina leu den nos komunidat”, segun Navarro. Den e último tres asesinatonan probablemente ta trata di likidashon. “Ta posibel ku ta trata di un dil di droga ku a bai malu.”
Ayera a haña e kurpanan sin bida di Shendrick Emanuel Randt di 17 aña i di Nikita Catharina Attaf di 23 aña. Tur dos a haña tiru den kabes. Awe nochi e deejay di Radio Mas Renzo Soleano a fayesé den hòspital despues ku a tir’é na su kas.
Keach Chang, presidente di Curaçao Security Association (CSA), ta kere ku ta kriminalidat organisá. E no ta spanta di e ola di likidashon aki. “Mientras tantu ku nan ta hunga den nan mes kurá patras i tene nan mes sirkuito limpi, e siudadano normal lo no ripará nada. Esaki no tin nada di hasi ku atrako i kiebro i lo no mester ta relatá tampoko na e sintimentu di seguridat.”
Sintimentu di inseguridat
I tòg komunidat kurasoleño no ta sinti nan mes kompletamente seif. Awe nochi un grupo di siudadano prekupá a tene un manifestashon na Plasa Brion. Chang ta ripará si ku den kriminalidat ‘normal’ e atrakadónan ta mas i mas mihó organisá i ta tuma nan tempu pa analisá nan víktimanan delantá.
Ainda no ta trata di gang organisá ku ta kometé atrako i kiebro, e ta bisa, i CSA ke uni tur kompania di seguridat i interkambiá informashon, pa asina kombatí ku tin gang organisá. Entretantu nan ta aktivo den seis área públiko ku kámara di seguridat, kaminda e kompanianan ta interkambiá informashon tambe.
Arma ilegal
Entre tantu e minister ta trahando riba un plan di enfoke pa baha e kantidat di arma ilegal na Kòrsou mas pronto posibel. “Ministerio Públiko, Tim di Koperashon di Reshèrshi,Wardakosta i Kuerpo diPolis di Kòrsou a analisá di unda e armanan ta bini i unda nan ta drenta Kòrsou. Awor mester konfiská e armanan, i pa esei ta trahando un plan di enfoke.”
Ademas polis ta den estado alertá, pasobra ta ferwagt ku tin un likidashon nobo na kaminda. “Ta un echo ku e sirkuito kriminal no ta tene kuenta ku edat. Si nan ke duna un señal nan no tin kunes ku ta trata di hóben menor di edat. Esaki lo resultá den reperkushon pasobra si ta trata di un likidashon e otro banda tambe ta kuminsá. Polis ta masha okupá ku buskamentu pa haña sa ta ken ta tras di e asuntu pa por detené esnan kulpabel mas pronto posibel.”
Deskuido di hubentut
“Loke nos ta pasando aden aworaki ta e resultado di tur e añanan ku a deskuidá nos hubentut”, Navarro ta bisa. “Nos hubentut ta kere ku den e sirkuito kriminal nan por gana plaka lihé. Ta trata di glamur, di artíkulo luho, di biramentu riku mas lihé posibel i kisas di aventura tambe. Pero ta un aventura di peliger mortal. Si bo tira un dil di droga ku bai malu, bo por konta ku ta sigui un likidashon.”
Outor: Anneke Polak


text:
E aña aki Dia Mundial di Diabetes ta enfoca riba e personal di enfermeria
Diabetes ta wordo categoriza como un malesa no transmitibel. E malesanan aki tin e tendencia di un duracion largo y ta e resultado di un combinacion di factornan. Diabetes por ta genetico of por desaroya dor di un “unhealthy lifestyle”. Diabetes ta causa problemanan cardiovascular, ceguera, problema cu riñon y amputacion di pia. Den aña 2019 tabata tin 8809 persona c uta uza un remedi pa diabetes cu ta representa 8.1% di e poblacion.
Tur aña e Dia Mundial di Diabetes ta enfoca riba un tema specifico. E tema e aña aki ta ‘Diabetes: E personal di enfermeria ta marca e diferencia”. E personal di enfermeria ta hunga un rol crucial den prevencion y maneho di diabetes. Nan ta eherce un trabou excepcional pa yuda personanan cu ta biba cu diferente problema di salud. Personanan cu ta biba cu diabetes of ta na riesgo pa desaroya e malesa tambe mester di nan sostén.
Minister Oduber a expresa cu na Aruba tin enfermera specialisa den e cuido di persona cu diabetes (Diabetes verpleegkundigen) y enfermeronan cu a haci e opleiding di
Praktijkondersteuner, conoci como P.O.H.. Parti grandi di e opleiding aki ta dedica na e cuido y guia di e diabetico. Banda di esaki Aruba ta conta cu Centro Diabetico cu ta specialisa den e cuido di e pashent diabetico. Ademas tin un Fundacion Diabetico cu tin como meta pa crea conciencia den e comunidad di Aruba tocante diabetes y mehora e calidad di bida di e persona diabetico.
Mandatario Dangui Oduber ta splica cu den cuadro di prevencion, su persona ta haya cu ta di sumo importancia pa conscientisa comunidad riba por ehempel e consumo di sucu y e efecto cu e tin riba salud. Sucu ta un producto cu hopi lihe ta contribui na sobre peso y tambe na malesanan cronico. Tin estudionan hopi extenso haci cu ta demostra con esaki por causa cancer y hopi otro malesa mas. “E problema mas grandi ta cu sucu ta practicamente den tur cos cu nos ta come y bebe. Ta yega momento pa nos para keto y realisa kico nos ta alimenta nos curpa cu ne”.
E mandatario a sigui bisa cu a keda demostra cu dor di mantene un peso saludabel, participa na actividad fisico y un alimentacion saludabel bo por baha e risico pa haya diabetes tipo 2. Tambe ta un hecho cu un persona diabetico por logra regula e nivel di sucu den su sanger y consecuentemente baha e risico pa complicacion, door di haci cambionan na estilo di bida y uzando su remedinan manera prescribi.
Finalmente e minister a expresa cu lo sigui conhuntamente cu stakeholdernan den busca e miho maneranan pa prevencion ta parti di nos cultura, aportando asina na un Aruba mas saludabel.


text:
CONFESHON SERCA UN SACERDOTE
CONFESHON SERCA UN SACERDOTE
Reconciliacion of Confesion ta e sacramento, den cua Hesus pa medio di un sacerdote ta pordona e picanan, cu a comete despues di Bautismo. Asina nos ta reconcilia cu Dios y cu nos rumannan cristían. Laga nos analisa loke Hesus a bisa su Apostelnan (no na e pueblo general): Huan 20,21-23. "Pas sea cu boso ": den Confesion e pecador ta reconcilia cu Dios y tin pas entre hende cu Dios. E hende a kibra e paso Den e frase aki Hesus ta mustra un aspecto profundo di loke E ta institui: e sacramento, cu ta duna hende pas, pasobra pica ta algo cu ta perturba hende den henter su ser. "Manera Tata a manda Mi, asina Ami tambe ta manda boso ". Hesus a duna su apostelnan e mesun mision, cu El a bin cumpli cu ne, esta reconcilia hende cu Dios. Mt 9,10-13: "Mi no a bin pa yama hende husto, ma pa yama pecadornan ". Mt 1,21: "Y lo bo yama e yiu 'Hesus', pasobra lo E salba su pueblo for di pica ''. Aki nos por concIui cu Hesus tabata bisa: Manera cu Mi a bin na mundo pa reconcilia hende cu Dios, asina tambe Mi ta yama boso pa cumpli cu e mision. "El a supla riba nan y a bisa: 'Ricibi Spirito Santo. Si boso pordona un hende su picanan, nan ta keda pordona '". Esaki ta un echo hopi importante di e sacramento. Esun cu boso pordona, nan pica lo keda pordona; si boso no pordona e picanan, nan no ta keda pordonal E versiculo aki ta mustra e necesidad di bisa e picanan na e sacerdote, pasobra e sacerdote mester sa pa descerni cua pica ta keda pordona of cua no ta keda pordona. Hesus a priminti Pedro e poder pa pordona pica: Mt 16,18. Y den Mt 18,18 e Apostelnan. Loke ta mara of cadena hende ta e pica: Huan 8,34. Tempo di e Apostelnan ya a practica confesion caba: Ech 19,18 y Hac 5,14.16. Den 2 Cor 5,18.20 nos ta mira, cu e apostelnan a transmiti e poder di pordona pica pa e ministronan, cu nan lo bai ordena. Pablo no a haya e poder aki di Cristo den Huan 20,19-23. El a keda transmiti na dje. Den Testament Bieu tambe sacerdotenan tabata practica confesion: Lev 5,5-6 y Num 5,7-8. Confesa cerca hende? Nos por tende hende bisa: si mi a ofende Dios, mi ta confesa directamente cerca djE. Ta con nos por ricibi e pordon dibino di un hende, cu no ta Dios? Hendenan cu ta pensa asina ta ignora e balor, cu Dios tin pa por transmiti su donnan na humanidad. Esaki ta e plan normal di Dios. E bida ta bini di Dios, pero E ta usa un mama y un tata pa dun' e na nos. Dios ta duna e nacemento di nobo atrabes di un persona cu ta barisa nos. Nos como catolico ta acepta cu Dios a scohe cierto hende pa pordona pica, hende cu na nan tumo tambe tin cu confesa! Cristo ta e unico mediador entre Dios y hende (1 Tm 2,5). T'E a dicidi cu lo E ehecuta su mediacion pa medio di confesion. Ei nos ta busca e pordon El a bira e forma normal, cu Hesus kier pa nos buske. Confesion, manera tur e otro sacramentonan, ta rekiri fe y ta disponibel pa ricibi e gracianan di e sacramento. E rekisitonan principal pa e confesion ta balido ta: arepentimento y proposito pa drecha tur cos cu ta malo. E píca cu nos ta haci, no ta afecta nos relacion cu Dios so, sino cu henter e Curpa mistico di Cristo, esta: tur e creyentenan. Tur pica ta afecta creacion di Dios. Den confesion nos tin oportunidad pa reconcilia nos tanto cu Dios como cu su Iglesia. Confesion ta un sanacion interior total di e alma. Laga nos comprende y aprecia e regalo, cu Hesus a laga pa nos!


text:
Relaciona cu e resultado di e eleccion di 22 di September y despues di e reunionnnan di Gobernador cu tur partido politico y gremionan den e proceso pa yega na formacion di un gobierno nobo pa Aruba, partido MEP a tuma nota di declaracionnan di cierto instancianan, manera entre otro Camara di Comercio y Conseho Social Economico (SER), caminda nan a trece padilanti cu e resultado di eleccion ta indica cu pueblo a duna mandato na e dos partidonan di mas grandi, esta MEP y AVP pa bay forma gobierno di Aruba.
Voto di castigo pa AVP
Sinembargo tur hende cu sano huicio mes por a mira cu na ningun momento so esaki tabata e mandato y deseo di pueblo mirando e echo con den forma determinante e pueblo a duna su voto di castigo na AVP y nan gobernacion corupto di e ultimo 8 añanan caminda e partido aki a bay atras cu 10 mil voto y 4 asiento. Pues mas cu claro cu MEP no tin nada di busca den un coalicion cu un partido inconfiabel y corupto manera AVP y esaki a ser vocifera caba na varios ocasion pa nos partido, tanto prome como despues di e fecha di eleccion.
Un partido inconfiabel
Alabez ta bon pa bay den historia y demostra con den pasado na dos ocasion MEP a yega di extende un man na AVP pa hunto forma un gobierno na bienestar di e pais aki, pero cu cada biaha AVP a nenga e man aki.
- Na 1984 despues cu Lago a anuncia ciere di su refineria, Betico Croes, mirando cu e ciere aki lo resulta sumamente devastador pa nos economia, finansa y empleo, a dicidi di reforma e Bestuurscollege di MEP, a extende un man na tur partido politico y gremionan pa forma un gobierno nacional y p’asina conhuntamente traha na bienestar di e pais aki, mirando cu un pilar economico importante a cay afo. Sinembargo pa oportunismo politico AVP a nenga e man cu Betico a extende na nan. Mirando cu AVP redondamente no kier a forma parti di e gobierno nacional aki, Betico Croes a haya su mes obliga di reforma e Bestuurscollege y a trece aden dos diputado experto, sr. M. Kuiperi y sr. M. Henriquez (dfm), kendenan a keda encarga cu dos cartera hopi importante, esta turismo y finansas. Finalmente e ultimo Bestuurscollege aki na 1985 den forma diligente a percura pa Aruba por a drenta su Status Aparte den un forma responsabel, sin ningun ayudo di AVP.
- Na 1994 tabata un otro ocasion cu AVP a mustra con inconfiabel nan ta ora cu nan a nenga e man cu Nel Oduber a saca pa nan, caminda e pensamento di MEP tabata cu Aruba mester ser goberna cu un base amplio y p’asina dos partido grandi por traha na e desaroyo y progreso di e pais aki. E tempo ey MEP a pidi su dos partnernan den coalicion, esta PPA y ADN pa nan cooperacion y p’asina MEP por forma cu AVP e gobierno cu base amplio aki. Pero kico nos por a mira atrobe? AVP un biaha mas pa oportunismo politico a nenga e man cu MEP a saca pa nan, no kier bay den coalicion cu MEP y a prefera di bay pa un eleccion.
Oportunismo politico
Fuera di e dos puntonan menciona, no mester lubida con den e lucha pa nos Status Aparte, nunca AVP a coopera cu MEP pa concretisa e logro aki, pero alcontrario a pone trampa den nos caminda, a boicotia y vota contra nos himno, bandera, referendum y moneda Arubano. Alavez na 1985 AVP a cera tur porta pa MEP por a drenta den e prome gobierno di pais Aruba, caminda nan a declara cu nan lo no traha cu MEP, siendo cu den e eleccion di 1985, MEP a resulta e partido di mas grandi di Aruba cu 8 asiento y Betico e votegetter cu 8879 voto.
Pues por conclui cu durante e ultimo tres decadanan semper AVP a traha y actua a base di oportunismo politico y nunca kier a traha hunto cu MEP pa bienestar general di e pais aki. E pregunta retorico ta cu si awor na 2017, esaki si lo ta e caso?


text:
Kamara di seguridat den cloud, dikon? / Cloud recording
Bo tin kamara di seguridat of bo ta pensa pa bai pone, lo bo pensa pone kamara ku un dvr of nvr ta sufisiente tog ?
Prome ku mi sigui : NVR/DVR ta un sistema ku ta ser usa pa graba video for di kamera e ta un box similar na grabador di kaset.
E kontesta ta no. awendia kamara no ta solamente un medio di wak kiko a sosode despues di akto a kontrali bo por ser alerta prome ku e sosode.
Teknologia ta algu sigur ku ta sigui move tur dia i kriminal nan tambe.
Pero kiko lo sosode si ....
- Un kriminal bai ku bo dvr/nvr of bo kamera ?
- Un kriminal kita koriente for di bo kas
- Un kriminal deskonekta internet
Esaki no ta pone bo pensa ?
Cloud recording
Si bo tin of bo no tin dvr/nvr kaba bo no mester kita of kumpra nada solamente bo mester subskribi sigui algun paso i e video nan di e kamara ta wordu warda, masha fasil mes , sigur i saif. Bo por konekta kualke sistema di kamera of kamera na un sistema ku ta graba e video usando teknologia di cloud recording.
E sistema di cloud recording tin varios posibilidat entre otro :
- Graba bo kamara nan den tempu real
- Alerta bo di moveshon nan sospechoso
- Alerta bo di konekshon di e kamera i e server (koriente, ladron, internet? )
- i Hopi posibilidat mas
Tur esaki sin instala ningun software, bo no mester tin kompiuter solamente bo ta paga un suma hopi chiki similar na un pastechi.


text:
GOBIERNO NO TA BAY IMPLEMENTA MEDIDA NOBO AWOR, PERO LO MONITOR E SITUACION SI
Dialuna 21 di september Prome Minister Evelyn Wever - Croesa elabora riba diferente tema den e conferencia di prensa. Faltando 4 dia pa Pasco, den nomber di Gobierno di Aruba y Team di Crisis, Prome Minister ta gradici tur esnan cu a yuda payega caminda cu nos ta awe den e pandemia. Aruba su economiaawe ta habri, buelonan cu turistanan ta yegando nos isla, mas hende poco poco ta trahando y nos por tin speransa cu Aruba su situacion lo sigui mehora.
Situacion di casonan di covid
Awe tin 160 caso activo di Covid y na Aruba a haci casi 60 mil test desde comienzo na maart. Ta danki na e strategia agresivo di test, nos tin e situacion bastante domina. Na september a mira un piek di 1640 caso, y despues di un luna a baha esaki bou di 200 activo. Eynan nos a keda awor den e ultimo 2 lunanan. Nos a baha bou di 100 na november, pero despues a sigui aumenta y awor ta fluctua entre 100 y 200.
Riba su mes, esaki ta cantidad cu nos por domina, e capacidad di ICU ta ok, y den hospital no tin hopi hende. Sinembargo, no tafor di peliger ainda, pasobra nos tin awe un averahe di 16 caso nobo pa dia. Siman pasa e tabata 12 caso nobo pa dia. Nos a cuminsa luna di December cu 122 caso activo y e cantidad tafluctua, pero awe nos ta na 160 caso activo, pues un aumento. P’esey e mensahe ta pa tur hende cuida, mas ainda.
Prome Minister a duna di conoce cu Gobierno no ta bayimplementa medida nobo awor, pero lo monitorea e situacion si, pa mira si e aumento cu ta detectando ta exigi ahuste den e medidanan.
Si wak bek for di principio di e covid crisis na Aruba, te cu aworberdad nos mester ta hopi agradecido na esnan den cuido, esnanencarga cu testmento, esnan encarga cu controlnan di isolacion y taskforce bedrijven, esnan encarga cu orden publico, boluntarionan hibando cuminda pa esnan cu no tin, crisis team y tur persona cu ta traha incansablemente y principalmente ciudadanonan, pa e diciplina y cooperacion.
Mensahe pa sigui cuida
“Laga nos balora tur e sacrificionan cu nos ta haciendo, pasobraawe e ta bastante bou di control, no pa suerte sino padecisionnan dificil. Nos a cera frontera, separando famianan sinsa ki dia nos lo bolbe brasa nos sernan keri, nos yiunanstudiando den exterior.
Nos a bin cu toque de queda y mester a keda cas. Nos a biba den ansha y hasta haci filanan largo na supermerado pasobra nos a pensa cu papel higienico lo caba na Aruba. Cuanto hende a perde trabou? Cuanto hende no por a despedi di nan ser keri debina e reglanan nobo di Covid? Nos a shut down nos turismo y consecuentemente hopi compania a cera y hendenan a perdetrabou. Awor nos ta recordando poco poco cu ta sacrificionangrandi cu nos tur a haci, a percura cu nos ta aki para. Porfaborno laga nan bay perdi. Na nomber di Gobierno y Pueblo di Aruba, faltando algun dia pa ta Pasco, mi ta pidi tur hende panos balora tur e trabou y sacrificio inmenso di miles di persona cu a traha pa cuida nos tur y haci bo bida y di bo famia mas facilcu mas siguridad y trankilidad. Ban sigui cumpli cu e disciplina y e reglanan, sea ta na trabou, haciendo compras of na cas durante dianan di fiesta.
Tambe ta importante pa recorda pa core cu mas pasenshi y siguridad den trafico. Ban celebra e Pasco aki protehando y stimando nos prohimo, bisti bo tapaboca, tene distancia, si por keda cas y celebra cu famia. E regla principal ta: si bo ta sintimalo, pa cualkier sintoma, keda paden y yama bo dokter. Si haciof ricibi bishita, sigui cumpli cu e reglanan y limita e cantidad di hende. Laba man frecuentemente y/of uza hand sanitizers. Por ultimo, ta hunto nos a logra y ta hunto nos por sigui logra controla e virus pa recupera Aruba su economia y futuro. No banlaga dianan di fiesta bira fiesta pa Covid. No ban plama e virus, Ban plama e Alegría, Positivismo y Speransa”, Prome MinisterEvelyn Wever - Croes a expresa. .


text:
Geplaatst op 17 August 2020 dor di Ministerio Enseñansa, Siensia, Kultura & Deporte
WILLEMSTAD – Gobièrnu di Kòrsou ta tuma desishon riba forma di tene aktividatnan kaminda tin aglomerashon i multitut. En konekshon ku e pandemia di Corona Vírùs (COVID-19) i aktividatnan di aglomerashon, Gobièrnu di Kòrsou ta informá ku e aktividatnan akí ta keda kanselá. E desishon akí a keda tumá den estrecho koperashon ku tur partidonan di Gobièrnu ku ta embolbí.
Diferente organisashonnan gubernamental a bini huntu pa deliberá riba e tópiko di aktividat i eventonan di aglomerashon i multitut (mass events). Ministerio di Enseñansa, Siensia, Kultura i Deporte a deliberá entre otro ku Ministerio di Salubridat Públiko, Ministerio di Hustisia, Ministerio di Tráfiko, Transporte Públiko i Planifikashon Urbano, Ministerio di Desaroyo Ekonómiko, Kuerpo Polisial Kòrsou, Brantwèr Kòrsou, Tim di Prekario, Direktorado di Maneho di Rísiko i Kalamidat i Tim di Krísis. Teniendo kuenta ku e desaroyonan di COVID-19 den region i rònt mundu pero tambe tur e konsekuensianan ku esaki por ta trese kuné, kada partido a haña e oportunidat pa duna un konseho for di nan perspektiva. Pa ku e organisashon di Karnaval 2021 spesífiko Gobièrnu a konsiderá e punto di bista di Asosashon Gruponan di Karnaval (AGKK).
Despues di pone tur kos den balansa Gobièrnu di Kòrsou a yega na e siguiente desishon: Konsiderando tur e konsehonan ku a drenta, Gobièrnu a tuma e desishon pa kanselá tur aktividat i evento grandi kaminda tin aglomerashon i multitut grandi. E no ta responsabel pa sigui ku evento grandi di aglomerashon manera ta kustumbrá pa motibu di e desaroyonan di COVID-19 den región i rònt mundu i tambe tur e konsekuensianan di esaki.
Pa sobrá di aña 2020 te ku aña 2021, aktividatnan di aglomerashon i multitut grandi no ta tuma lugá. Saliendo for di punto di bista ku ta trata di e asina yamá “super-spreader events”, pues eventonan ku riesgo halto di kontagio. Ta trata akí di aktividatnan di aglomerashon dirigí riba selebrashonnan nashonal i aktividatnan kultural públiko di Kòrsou, manera entre otro, apertura i klousura di Siman di Kultura, Tambú i Aginaldo, Ban tende Tiru den Union i aktividatnan di aglomerashon di Karnaval 2021.
Ministerio di Enseñansa, Siensia, Kultura i Deporte pa medio di e sektor di Kultura i Deporte a haña e mandato pa huntu ku gruponan di interes, e asina yamá “stakeholders”, sigui desaroyá posibel programanan alternativo ku ta kuadra ku medidanan preskribí pa asina presentá esaki pa aprobashon na e tim stratégiko di e temporada di krísis.
Gobièrnu di Kòrsou ta hasi un yamada na tur grupo di interes pa huntu krea programanan alternativo ku ta na bienestar di salú di tur yu di nos dushi tera.


text:
ATIA representando comercio a tuma nota di e comentario di Minister di Finansas encuanto e introduccion di ley di “Voldoening op Aangifte Winstbelasting” (VAS) y no ta comparti e opinion di e mandatario.
Na 2012, ATIA en berdad a bai di acuerdo y a firma e protocol di Impuesto den Dialogo Social, incluyendo e introduccion di VAS. ATIA no ta contra e introduccion di e ley di VAS, pero si contra e manera cu e la wordo introduci. Ta importante pa remarca cu e ley di VAS conforme e protocol lo mester a wordo introduci na 2013 y no dos aña despues di un manera abrupto. Manera menciona den ATIA su comunicado di prensa anterior: e “deadline” di 30 di december ta inaceptabel mirando cu ta introduci cambionan den vispera di fin di aña cu ta bolbe afecta comercio.
Tambe mester menciona cu ATIA na 2012 a firma pa un pakete total di reformanan y incentivanan fiscal y no solamente algun reforma. Gobierno atrobe ta “cherry pick” locual ta cumbini gobierno y no ta cumpli cu tur e resto di puntonan den e protocolnan firma durante Dialogo Social. Gremionan comercial no tey pa gaba gobierno sino pa vigila y purba mengua e efecto di medidanan di gobierno riba comercio. Gobierno lastimamente no por cu critica y ta “out of touch” cu e situacion cu tin den comercio na Aruba.


text:
Desde e luna aki lo por lesa e interesante topiconan di Salud, cu lo ta na encargo di Alejandra Vallejo. Den actualidad Alejandra ta haciendo su opleiding di arts pa bedrijfsarts, cu ta un estudio di 4 aña. E ta e specialidad medico cu ta focus riba e relacion entre trabou y salud. E tin un relevancia social enorme.
Alejandra ta splica cu awendia trabou y bida priva tin un relacion directo, e ta bay asina leu cu un por influencia e otro. A bira casi imposibel pa focus solamente riba trabou, y laga tur aspecto di bida priva atras ora cuminsa cu e horario laboral. Di e mesun manera si tin algun conflicto of situacion fastioso na trabou, e ta hopi dificil pa no laga esaki tin efecto riba nos ora di yega cas bek.
Por lesa cua ta e diferente factornan cu tin un influencia grandi riba e balans entre trabou y priva den edicion di Focus Digital di september, cu ta accesibel ‘gratis’ via Apple Store of Android Google Play Store, cu por download e aplicacion riba un smartphone of tablet.


text:
ORANJESTAD (AAN): Señora Tisa LaSorte, CEO y presidente di AHATA tambe tabata presente den conferencia di prensa di Crisis Team,
na unda el a reitera cu hotelnan ta reportando un aumento di cancelacion debi na nivel cora di CDC pa motibo di e ola di Covid.
Segun LaSorte, ta obvio cu na momento di pasa den e olanan aki e tin su efecto. E ta afecta nos economia, nos trabao, nos entrada, como tambe un presion grandi riba Hospital, cu ta causa un efecto negativo riba cuido medico cu por ta disponibel na tur hende.
Tur hende mester haci di nan banda y participa den e solucion. E pandemia ta manera un guera, esaki ta un guera mundial, y cada persona mester participa den e solucion. E unico solucion ta vacuna.
Tin suficiente datonan y awo e estadistica ta demostra cu vacuna ta haci un diferencia. Bo por proteha bo mes como tambe esnan rond di bo.
LaSorte ta haci un peticion, specialmente pa dunadornan di trabao, pa encurasha nan empleadonan pa bay vacuna. Tur famia encurasha nan miembronan di famia cu ainda no a vacuna pa bay participa den e Vacunathon di diadomingo awo.
Ritz Carlton ta asina bon di permiti pa haci uso di nan Ballroom pa un Vacunathon. Esaki ta haci cu e vacuna ta mas accesible pa cada persona na Aruba. E vacuna ta gratis, no tin motibo pa no tuma e vacuna. No tin otro pais na mundo cu ta vacuna nan poblacion den un Ritz Carlton.
Señora LaSorte ta pidi pa esnan cu ainda no a vacuna pa haci uso di e oportunidad aki y encurasha otronan pa bay vacuna y asina yuda proteha nos comunidad economicamente como tambe nos salud.


text:
Geplaatst op 19 November 2020 dor di Ministerio Maneho di Gobernashon, Planifikashon i Servisio Públiko
WIILEMSTAD – Entrante 19 di novèmber 2020 Kòrsou ta disponé di un instrumento edukashonal nobo ku por yuda den transferensia di nos historia di un generashon pa otro. Ta trata di e wèpsait www.canoncuracao.cw ku ta kontené 50 tópiko ku huntu ta duna un bista general di historia di Kòrsou. Pa medio di 50 showcase por yega na tópiko manera Statüt, emansipashon di hende muhé, karnaval i enseñansa na Kòrsou. A start e proyekto akí riba inisiativa di Fakultat General di Universidat di Kòrsou. Huntu ku e partnernan Archivo Nashonal Kòrsou i Fundashon Material pa Skol ku sosten di e spònser Prins Bernhard Cultuurfonds Caribisch Gebied, a logra krea un instrumento edukashonal pa pasa historia di Kòrsou, esta patrimonio históriko-kultural pa un siguiente generashon.
Pa por yega na e 50 tópikonan, a forma un komishon di kánòn, ku vários eksperto riba tereno di por ehèmpel antropologia, geografia, historia, idioma, literatura, pedagogia i ekonomia. A base di algun kriterio, e komishon a selektá 50 tópiko relevante pa historia di Kòrsou ku finalmente a resultá den e wèpsait ‘Canon van Curaçao, 50 historische vensters’. Un tim di mas òf ménos 20 eksperto a deskribí kada tópiko den 400 palabra, hasiendo uso di pòrtrèt for di fuente primario di e archivonan di entre otro Archivo Nashonal Kòrsou, pa ilustrá situashon i suseso históriko.
Primeramente e wèpsait ta intenshoná pa alumno di skol básiko, sekundario, pa studiante den enseñansa superior i tambe pa públiko general interesá. Na mes momentu e Kánòn di Kòrsou ta yuda alsa noshon históriko serka e siudadanonan di Kòrsou. Den promé tanda e kontenido di e wèpsait ta sali na hulandes i seguidamente lo ofresé e informashon akí na papiamentu. Banda di esei lo ofresé material pa usa durante lès di historia na skol.


text:
KRALENDIJK – Gezaghèber Edison Rijna ta konsehá miembronan di Konseho Insular pa bai di akuerdo ku e proposishon pa stipulá den e Ordenansa di Tráfiko riba karetera, ku winshil i glasnan dilanti, parti di shofùr i pasahero, mester laga por lo ménos 55 porshento di klaridat pasa. No ménos, ya ku esei por trese tráfiko den peliger. Asina el a bisa miembronan di e Komishon Fiho di Planifikashon i Desaroyo den sala di reunion di Konseho Insular. Ta trata di kontinuashon di e reunion di e komishon ku a keda di skòrs dia 27 di novèmber 2019. A skòrs e reunion pa asina e miembronan por a haña mas klaridat i kontesta riba preguntanan ku tabatin. Dia 20 di desèmber Kolegio Ehekutivo a kontestá e preguntanan.
E proposishon pa stipulá e mínimo kantidat di klaridat ku e glasnan mester laga pasa den un vehíkulo ta loke ku frakshon di FSP a hasi aña pasá. “Mi no ta konsehá pa bai di akuerdo ku ménos, ya ku esaki ta peligroso den sierto sirkunstansia”, segun Rijna. Mester hasi adaptashon den e ordenansa mas rápido posibel, ya ku esaki ta drenta na vigor entrante 1 di mart 2020.
Riba petishon di e miembronan, gezaghèber Rijna, komo e persona enkargá ku mantenshon di órden i siguridat, i miembro di e komishon ku ta konsehá gobièrnu den e asuntu aki, a bolbe pasa dor di e kontestanan. Na luna di ougùstus 2019, e ordenansa mester a drenta na vigor, pero a duna dos luna di grasia pa asina pueblo por a kustumbrá ku e lei i regla nan nobo. Sinembargo Triángulo Hudisial a disidí, mirando ku tabatin hopi pregunta i tur kos no tabata kla, pa alargá e periodo aki te 1 di mart 2020. “Awor si tur kos ta kla i ‘in place’ pa entrante 1 di mart 2020 e Ordenansa di Tráfiko riba karetera’ drenta na vigor”, gezaghèber Rijna a sigurá e miembronan di e Komishon Fiho. Kuerpo Polisial Hulanda Karibense tambe ta kla i tin aparato pa entre otro tèst rosea i tambe pa midi e kantidat di lus ku ta drenta den un vehíkulo.
Ta konsiderá e outo nan di gòlf, e asina yamá ‘golf cart’, komo un vehíkulo ku ta tuma parti den tráfiko i mester kumpli ku tur regla di tráfiko. pues nan mester tin plachi di number i faha di siguridat. Pa e asina yamá ‘scoot mobile’ pa persona nan ku desabilidat, no mester di reibeweis. Nan por kore riba karetera, kaminda pa baiskel i tambe riba alsera.
Ta bai kuminsá kontrolá ekiponan pisa, ku ta transportá karga manera santu i piedra, si nan ta tene nan mes na regla di velosidat i ta sòru pa nan karga ta bon tapá pa evita molèster den bario nan. Rijna a bisa ku diferente departamentu ta trahando riba rutanan alternativo pa transporte pisá, pa evita ku tráfiko pisá ta pasa den barionan residensial.


text:
E evento di “Maiden Voyage 2021” cu ta tuma luga den juni 2021, ta wordo cubri door di un total di 27 nacion rond mundo, incluyendo tur e paisnan di Europa y Latino America, tambe Rusia, China, Japon y den tur e estadonan di USA. E evento di ‘Maiden Voyage’ ta un evento cu ta wordo celebra anualmente y e produccion tin un nivel cu por wordo compara cu Grammy Awards.
Embahadornan principal y figuranan prominente di Scientology di rond mundo lo reuni den e celebracion aki, respetando tur e medidanan di seguridad y protocol actual. Esaki ta un evento di reconocimentonan y revitalizacion den cual e meta na final di dia ta pa fortalece un structura social fuerte mundialmente y paz mundial.
Den e evento aki a pone atencion na e rotondo cu e sculptura ‘Speransa” unda a entrevista e autor di e obra, arquitecto/artista Arubiano Jani Croes.
Durante e anochi di gala aki, e entrevista cu Croes a wordo estrena una a duna un splicacion amplio di e obra di stainless steel, cu ta refleha e calor y cultura di nos hendenan. Aruba alegre, bailado amabel y caluroso, semper cu speransa pa un miho mañan.
E obra ‘Speransa’ cu tin un haltura di 8 meter ta duna un sensacion di movimiento carnavalesco (un jump-up). E construccion di e obra riba su mes tawata un reto debi na nos biento fuerte y e salpeter den aire pero danki na e cooperacion entre Jani Croes y Juan David Cardona, a logra pone ‘Speransa’ ariba pia exitosamente.
Den e evento di “Maiden Voyage 2021” Aruba a wordo promovi como destinacion turistico y artistico pa un mercado hopi afluente ya cu miembronan di e organisacion ta figuranan famoso di “high profile” internacionalmente, tambe entre otro CEO di diferente multi-nacional y presidentenan di organisacionnan mundial; sin conta tur e paisnan unda e evento aki ta wordo transmiti.
Freewinds su ministerio di boluntarionan tambe a wordo honra pa nan misionnan humanitario den Caribe incluyendo Aruba caminda mas cu 1.131.939 m2 na edificionan hunto a wordo desinfecta.
Durante e evento aki mundo por a aprecia e obra local cu nos ta brinda na nos bishitantenan.
Tambe a ripara cu for di momento cu e rotondo a keda inaugura por mira cu esaki a bira un icono pa nos bishitantenan saca potret dilanti dje. ‘Speransa’ ta un bunita obra cu ta refleha Aruba, pa nos hendenan local y pa nos bishitantenan.


text:
Local
Home Local
18 caso nobo, 166 activo
Resumen di casonan di COVID-19 na Aruba. ORANJESTAD- 12 oktober 2021. Segun resumen di awe 3 persona a recupera y un total di 18...
A.T.A. ta sigui duna realse na un desaroyo duradero Campaña di Conscientisacion “My...
Aruba Tourism Authority (A.T.A.) ta cuminsa un siman nobo cu e re-introduccion di e campaña “My Promise to Aruba” – Mi Promesa na Aruba....
AHATA: Ola di COVID tabatin efecto grandi riba turismo den september
ORANJESTAD, Aruba: Aruba Hotel & Tourism Association (AHATA) ta publica e cifranan di ocupacion y prijs di hotelnan mensualmente, y data di September ta...
Kiwanis Club of Aruba ta presenta un directiva nobo pa aña 2021-2022
October 3, 2021 - Recientemente e miembronan di Kiwanis Club of Aruba a uni hunto na Marriott Grand Ballroom pa instala e directiva pa...
Cambio den prijs di productonan petrolero 13 di october 2021
ORANJESTAD - Minister di Finansas, Asuntonan Economico y Cultura ta anuncia e prijsnan nobo di benta di combustibel entrante 13 di october 2021: Gasoline unleaded-premium :...
Crusada Palm Beach
Manera a menciona anteriormente, awe dialuna dia 11 di october 2021 a cuminsa cu e prome 2 verkeersplateau nan na e crusada di Palm...
Empleadonan di Aruba Bank ta aporta na e Proyecto di “Menstrual Hygiene Products” di...
Oranjestad- October 11, 2021 – Estudionan ta indica cu (1) den cuatro (4) hende muher den nos comunidad, cu haya nan menstruacion, no por carga e gasto pa...
8 Caso nobo, 159 activo y 1 morto mas
Resumen di casonan di COVID-19 na Aruba. ORANJESTAD- 10 oktober 2021. Segun resumen di awe 14 persona a recupera y un total di 8...
DURANTE SEPTEMBER ARUBA A RICIBI 60.293 BISHITANTE CRECEMENTO DI MERCADONAN HULANDES Y...
Oranjestad – Aruba Tourism Authority ta informa cu pa luna di september nos destinacion a ricibi un total di 60.293 bishitante ‘stay-over’. Si compara luna...
A comparti vision y meta pa futuro di deporte na Aruba Sidney Ponson...
Minister di Enseyansa y Deporte Endy Croes tin un solo meta, pa mehora enseñansa di Aruba y tambe e deporte di Aruba. Riba un...


text:
KRALENDIJK — Awe tardi a tuma luga un kandela na un kunuku na kaminda di bai washington park. Na yegada di bombero nan a bin tuma nota ku e kunuku tabata tin kandela ku tabata eskala rapido debi na yerba nan seku. Tabata tin un hòmber di mas ku 90 aña di edad para mei mei den e kandela aki i no por a hasi masha. Mesora kuerpo di bombero a kuminsa paga kandela pa yega mas serka di e hòmber aki i pa segura ku eta sano i salvo. Polis, brandweer i ambulans tabata na e sitio. Ambulans a presenta pa asina hasi un chekeo mediko mirando ku e hòmber tabata para mei mei di huma i kandela, pero su situashon a keda stabil.
Motibu di e kandela aki ta ku e hòmber tin kustumber di kima algun palu i yerba na kunuku pero e biaha aki algu a bai robes i a resulta na e kandela basta grandi aki ku a eskalá rapido. Danki na kuerpo di bombero ku a asisti e hòmber aki rapido i domina e kandela.
FUENTE: LIVE 99 FM


text:
Diabierna anochi den un bon ambiente a tuma e sorteo pa e grandioso pre-campeonato di Aruba su futbol divishon honor, edishon #17 di Copa Don Elias Mansur. Den presencia di representantenan di e ekiponan y prensa a tene e reunion y bai over e reglanan. Despues a continua e loting, unda e lider di grupo A a bira sv Dakota cu ta acompanja pa Nacional, La Fama y Estrella.
Lider grupo B a bira RCA acompanja pa Riverplate, Caravel y Bubali. Diabierna 26 di augustus pa 7:00 pm tin apertura y pa 7:30 lo ranca sali cu e candeloso partido entre e eterno rivalnan Abejanan di Dakota y Naranhadanan di St Cruz. Riba mesun dia pa 9or di anochi lo continua cu otro gran partido entre e fuerte ekipo Berde di Savaneta La Fama y e Dragonnan di Alto Vista Nacional. Diasabra ta acshon den grupo B. Pa 6or e Tricolornan di Solito RCA vs e Hulk di Bubali. Pa 8or diasabra ta e Rioplatensenan di Madiki vs Piratanan di Angochi Caravel. Asina e schedule lo continua diasabra anochi cu un wega mas y diadomingo atardi 4or cu tres wega. Cushina lo ta sublime y bar cu chill bon friew. Entrada ta solamente Awg 5,00 y mucha te cu 12 anja ta drenta gratis. DJ MCK lo anima e publiko henter e torneo.


text:
Juan Isa a nase 26 di ougùstùs 1913 .
Juan Isa mester wòrdu konsiderá komo un di e dirigentenan deportivo di Kòrsou ku a yega di okupá e puesto mas haltu den un federashon Internashonal di deporte kual ta e puesto di presidente di e federashon Internashonal di Beisbòl.
Esaki sin duda mester wòrdu konsiderá un honor pa kualkier dirigente deportivo di un pais. Tantu na nivel Insular komo Antiano Juan a yega okupá diferente puesto importante den e diverso organisashonnan i asina a duna un aporte importante na desaroyo di deporte na Kòrsou.
Di aña 1954 te ku 1970 Juan Isa tabata presidente di FEBEKO.
· Di aña 1954 te ku 1962 Juan tabata miembro di direktiva di N. A. B. L. O.
· Di 1962 te ku 1983 Juan Isa tabata miembro di direktiva i N. A. O. C. di kual tabata presidente for di 1972 te 1983.
· Di 1962 te awe sr. Isa ta presidente di “Stichting Expliotatie Sporttereinen”
· Di 1966 te 1983 Juan tabata miembro di direktiva “Koninkrijksport Liga” .
· Riba nivel antiano Juan Isa a forma parti di direktiva di N.A.B.A.F.E.
Di 1965 te 1974 di kual e último 4 añanan komo presidente.
· Di 1968 te 1971 Juan Isa tabata presidente di “Curacaose Sport Federatie” i na nivel internashonal sr. Juan Isa a okupá komo úniko antiano e puesto
di presidente di e Federashon Internashonal di beisbòl amatùr di 1969 te 1974.
· Na 1979 Sr. Isa a bira miembro di “Stichting Sporttereinen Brievengat”.
Nos mester menshoná tambe e hecho ku sr. Juan Isa tabata kofundador di diferente organisashon importante pa nos deporte, e.o. “Nederlands Antilliaanse Olympische Comite”, “Stichting Expliotatie Sporttereinen”, “Konkrijkksport Liga”, N.A.B.A.F.E., C.SF. i Curaçao Little League.


text:
Un suidadano prekupá ta ekspresá su mes pa ku e situashon aktual na Selibon.
Mi ta hende ta sigui e situashon nan aki hopi, pero hopi di aserka. Tin intrankilidat den e kompania aki, 200%
bèrdat tin intrankilidat laboral na Selibon. Tin hopi kos ku no ta bon ta tumando lugá den e kompania aki, hopi abuso
laboral i di poder.
Mi ta keda straño di tende e lider sindikal di ABVO ta bisa ku no tin intrankilidat na Selibon i ku tur kos ta kanando
bon, esaki ta mentira. Kon bo por bisa ku tur kos ta bon i tur hende sa ku tin abusu di poder ta tuma lugá einan.
Kuantu trahadó ku a habri nan boka no a bira víktima di represaya i abusu di poder na man di e tim di maneho di
Selibon. Ora ku reklamá pa bo derechi, no ta gusta i ta wak manera pa skùif bo i asta ta kitabu for di trabou.
Resientemente por a mira un mal maneho i deskabeyá ku a uza kontra un señora ku a denunsia algu komo un bon
suidadano i e tim di maneho a skors e señora aki, mi a gosa e señora balente aki ku a buska su abogado pa para e tim
di maneho abusador aki.
Ta un bèrgwensa pa un kompania manera Selibon, ta paga su trahadó nan salario nan, no korekto. Kon ta ku e
seguridat di e trahadónan i e ekipo nan ku nan ta uza pa hasi nan labor diario. Loke pueblo ta mira pafó no ta loke ta
pasa paden di e kompania aki. ta bon pa inspekshon di labor bishita Selibon.
Dikon trahadónan kada bes ta menasa di ke bandoná e sindikato ku ta representá nan aktualmente i ke afiliá na un
otro sindikato. Pasombra, nan ta sinti ku sindikato ta ku doño di trabou. Mi por a mira ku dunadó di trabou ta tur
kaminda metí ku sindikato, dikon e dunadó di trabou aki ta saka riba potrèt i ta tur kaminda ku e sindikato, akaso e
sindikato ta na banda di dunadó di trabou i no na banda di e trahadónan, netamente esnan ku e mester ta representá?
Hopi pero hopi pregunta, hopi kos dudoso.
Kon por ta asina ku e mesun dos hende nan pa aña nan kaba ta “wheel and deal” den e kompania aki, kon bini no tin
mas hende den e tim di maneho.
Hopi hende ta bin traha na Selibon pero nan no ta keda traha na Selibon, pa motibu di e maneho di ta “nos dos ta
disidí aki nan”.
Aktualmente tin un trahadó ku diferente pèchi i sombré bisti, e ta hasi mas di 3 funshon den e kompania aki, ku ta
lógiko ku e no por ehersé esaki nan bon, pasobra esakinan ta muchu pe. Mester bini un sistema korekto pa ku e
departamentu di rekurso nan Humano aktualmente esaki no ta korekto pa ku e trahadónan i e forma ku e
dokumentonan ta wòrdu entrega na e trahadónan no ta esun mas korekto.
Ta un bèrgwensa di mira kon asta SELIBON a haña un nòmber riba ret nan sosial “SEX CLUB SELIBON N.V.”
Tur hende sa ki bagamunderia ta sosodé ei den nan, pero ni e direktor, ni diputado no ta hasi nèt nèt nada pa ku e
persona aki. Trahadónan mes ta konta i ta mira tur esakinan sosodé, ma ta straño kon e direktor so no ta mira òf no
sa.
Pregunta kiko tin di skonde pa otro? Dikon ta sigui aseptá e faltamentu nan aki?
Tristu pa e imágen di un kompania kaminda gobièrnu ta doño tin un imágen asina aki. Loke pueblo ta mira tende i
skucha, esaki ta e imágen ku pueblo ta mira ei for nan un situashon tristu i amargo.


text:
Pa haya conexion ariba e red di distrubucion di awa, bo mester pasa personalmente na WEB. Trece e siguiente documentonan cu bo:
1. Si ta trata di un cas di huur:
- Un indentificacion valido (cedula, rijbewijs of paspoort);
- Un apoderacion di e doño di cas (huurdo).
2. Si ta trata di compra di un cas:
- Un indentificacion valido (cedula, rijbewijs of paspoort);
- Acta di notario di traspaso di e cas.
3. Ora di construi cas:
- Un indentificacion valido (cedula, rijbewijs of paspoort);
- Un permiso di construccion aproba pa Servicio di Obra Publico (Departamento di Obra Publico (Dienst Openbare Werken);
- Un plan di situacion aproba dor di Servicio di Obra Publico (Departamento di Obra Publico (Dienst Openbare Werken)).
Si bo ta bay construi of bo ta laga construi un cas, lo bo tin mester di awa for di cranchi. Pesey ta posibel pa bo haci peticion pa un asina yama “bouwmeter”. Pa agricultura y cria di bestia tin otro regla. Tambe ta posibel pa pidi un extra meter pa por ehempel un apartamento, tuinhuis of un cas cu ta parti. Gasto di un conexion inicial por varia dependiendo di con leu e cas concerni ta keda for di e tuberia mas cercano. Si e tereno di construccion ta keda 250 meter of mas leu for di unda tin tuberia, mita di e gasto ta pa cuenta di esun cu a haci e peticion.
Si bo kier awa for di cranchi ora cu bo ta bay campa, ta posibel pa haci peticion pa un “kampeermeter”. Bo mester acudi personalmente na WEB y hiba cu bo:
- Permiso pa campa, otorga door di Cuerpo Policial di Aruba (Korps Politie Aruba);
- Un indentificacion valido (cedula, rijbewijs of paspoort).
E fecha di conexion y desconexion ta e mesun fechanan cu ta para riba e permiso pa campa. Si bo ta desea un otro fecha, bo mester indica esaki ora di haci peticion.
Pa mas informacion (actual) bo por acudi na WEB:


text:
Posted on January 15, 2018
E cantante principal di e grupo irlandes The Cranberries, repentinamente dialuna ultimo na inglatera. Asina su publicista a laga sa den un comunicado. O’Riordan tawata tin 46 anja, pero no a revela detayenan di su morto. E comunicado ta sigui bisa cu e cantante tawata na london pa un grabacion. The Cranberries a bira famoso […]
Posted on January 9, 2018
Conseho di minister di Aruba a tuma decision pa prohibi importacion di no certifica di koper. Esaki ta nifica cu tur hende cu kier importa koper, mester tin documentonan di origen di certificacion. Si e persona aki no tin esey, si no tin certificado di origen, no por importa esaki. Consecuentemente esnan cu ta horta […]
Posted on January 9, 2018
E apoyo pa pena di morto na Brasil a crece den ultimo decada y ta kibra record. Actualmente, 57% di Brasileño ta faborece castigo di morto, compara cu 47% na 2008, segun un encuesta haci pa e instituto Datafolha. E datonan ta mustra cu e apoyo a aumenta entre a parti di poblacion di menos […]
Posted on January 9, 2018
E noticia di prolongacion di medida di Venezuela pa blokia tur trafico aereo y maritimo diamars mainta, ‘ a cay den masha mal tera cerca nos’, Prome minister di Aruba Evelyn Wever Croes a duna como prome declaracion riba diamars. “Nos tabatin e speranza cu esaki tabata pa 72 ora so” e mandatario a sigui […]
Posted on January 9, 2018
E popular presentador y actriz Oprah Winfrey ta considerando pa lansa su mes pa candidato presidencial di Merca. Despues cu Oprah a ricibi e Premio Cecil B. DeMille den e premionan Golden Globes, a sali varios hashtag riba medionan social cu ta bisa “Oprah for President” cu bay bay viral mesora. Den su discurso cu […]
Posted on January 9, 2018
Diamars atardi Polis y brandweer cu urgencia a presenta na Koeriboeri pa un cuarto di palo na candela. Na yegada bomberonan mucho no por a haci debi cu e candela tabata basta grandi y a logra paga esaki di biaha. Un rato despues e doño di e cas ta presenta, pero durante control di Polis […]
Posted on January 9, 2018
Merca, Israel y awor Francia a habri un investigacion contra e compania Apple, despues cu a revela cu Apple den secreto tawata haci cu e versionnan bieu di Iphone traha cu menos velocidad. Na Francia, desde 2015 ta existi un ley cu ta bisa cu ta ilegal pa intencionalmente reduci e duracion di un producto […]
Posted on January 9, 2018
E confiscacion di pornografia infantil a pone cu a scapa 130 mucha Hulandes for di situacion di abuso sexual den 2017. Banda di esaki a detene 380 sospechoso. E cantidad di melding di material di pornografia infantil cu ta keda baha of pone riba internet a aumenta di 12 mil den 2016 pa 18 mil […]
Posted on January 9, 2018
Drone y helicopter definitivamente ta bira un hecho pa Aruba. Asina minister di husticia Andin Bikker a confirma diamars merdia. Segun e mandatario, a dicidi esey despues di a haya presentacion separa riba cada un producto menciona, pues tanto e drone como helicopter. Ambos tin cu bay yuda cu seguridad y combati husticia di nos […]
Posted on January 9, 2018
Sushi sushi y mas sushi. E continente Europa ta esun cu ta produci mas sushi na mundo y ta manda mayoria di e desperdicio aki pa China recicla. Na China, e sushi ta pasa door di e proceso pa traha productonan nobo. Pa anjanan largo China tawata ta paga pa e sushi aki pa motibo […]


text:
Oranjestd-Den cuadro di maneho nobo di Minister Otmar Oduber pa loke ta trata cultura, otro siman dialuna dia 23 di juni lo tuma lugar e Cumbre Nacional di Cultura na Renaissance Convention Center.
E cumbre aki ta bin despues di diferente ronda consultativo cu a tuma lugar unda sectornan varia di nos comunidad a haya e oportunidad di participa pa asina conhuntamente yega na un maneho integral di cultural pa futuro generacionnan. E contribucion ricibi lo ta formando parti di e maneho integral nobo pa loke ta nos cultura.
Dia 23 di juni e cumbre lo inicia pa 8or di mainta te 1or di merdia unda lo tin diferente presentacionnan y tambe un workshop pa tur presente por participa riba e informacionnan treci dilanti e dia aki.
Minister Otmar Oduber lo duna su presentacion riba maneho di cultura y su vision pa loke ta trata e futuro di e parti integral aki di nos comunidad y Departamento di Cultura lo presenta e direccion di e futuro di cultura na Aruba.
Tin dos orador invita cu ta Michael Lampe, entrepreneur cultural, kende lo elabora riba “Best Practice Creative Industry”. E di dos orador invita ta Asante Salaam for di New Orleans kende lo presenta e tema di ‘Cultural Economy’, mustrando con Cultura na New Orleans a bira un pilar economico.
Minister Otmar Oduber ta invita no solamente esnan den e diferente ramo di cultura na nos isla, pero tambe tur esnan cu di un of otro forma por contribui na engrandece nos cultura.
Dialuna 23 di juni lo tuma lugar e Cumbre Nacional di CulturaPosted: June 15, 2014 in Johnny Habibe
Oranjestd-Den cuadro di maneho nobo di Minister Otmar Oduber pa loke ta trata cultura, otro siman dialuna dia 23 di juni lo tuma lugar e Cumbre Nacional di Cultura na Renaissance Convention Center.


text:
Kontakto Brantwer
Servisio i aksesibilidat di Departamentu di Bombero Hulanda Karibense ta permanesé sin kambio te próksimo aviso. Brantwer ta keda disponibel 24 ora pa dia riba tur tres isla. Pa emergensia, por tuma kontakto ku brantwer na:
- Boneiru: 911
- Sint Eustatius: 919
òf +599 318 2360
- Saba: +599 4167477
Pa tur otro kos por tuma kontakto ku brantwer via telefòn òf e-mail:
- Boneiru: +599 717 8580
e-mail: infobrandweer@brandweercn.com
- Sint Eustatius: +599 318 2360
e-mail: Andre.Bennett@brandweercn.com
- Saba: +599 416 7477
e-mail: Julio.Every@brandweercn.com
En konekshon ku e situashon di corona tin algun kambio den dunamentu di servisio. Nan ta:
- Afspraknan físikamente na kazèrne no ta sigui.
- Ta kanselá bishitanan ku guia den kazèrne.
- Ta posponé kontròlnan di prevenshon i bishitanan.
- Ta duna asesoramentu di prevenshon solamente for di distansia.
- Por lo pronto ta posponé prevenshon i otro informashonnan di seguridat di kandela.


text:
ORANJESTAD (AAN): Aruba ta canando dilanti di otro islanan den Caribe y Aruba ta un di e destinonan cu ta hayando demanda mas halto,
asina CEO di Oficina di Turismo, Ronella Croes a indica.
El a agrega cu e no ta compara Aruba cu Republica Dominicana pasobra eynan ta papiando di cantidad di bishitantenan hopi mas grandi cu Aruba. Republica Dominicana ta mas grandi y tin mas hotelnan pa yena.
Aruba ta canando dilanti porcentualmente den demanda compara cu otro destinonan. Esey ta e datonan cu ta haya basicamente for di aerolineanan y tour operadornan cu ta bende Aruba, a bisa.
Ora cu ta puntra kico ta e factornan cu ta haci Aruba diferente, un di e puntonan principal ta e punto di e strategia di comunicacion den diferente mercado, pero tambe e hecho cu e turistanan ta sinti sigur.
Esey ta indica tambe cu mayoria di e bishitantenan por conclui cu sa kico ta e experiencianan cu nan por spera na Aruba, con Aruba ta maneha e virus, kico ta e rekisitonan y tambe e hecho cu ta pone nan sinti nan sigur, Croes a enfatisa.
Por ehempel, Republica Dominicana no ta exigi ningun test ora di drenta. Nan a hacie pa un momento y despues nan a kit'e. Aworaki bo ta simplemente drenta sin cu mester di haci test.
Aruba tin e rekisito ey ainda y por argumenta cu kisas esey ta duna e bishitante un tiki mas confiansa mientras cu ta sigui flexibilisa y mientras cu ohala pronto por anuncia cu mesun cos cu a anuncia pa localnan cu ta full vacuna, cu turistanan cu ta completamente vacuna no mester test of presenta un resultado negativo di test ora di drenta Aruba, Ronella Croes a indica.